title: Kevin Stitt

text: John Kevin Stitt (s. 28. joulukuuta 1972 Milton, Florida, Yhdysvallat) on yhdysvaltalainen republikaanisen puolueen poliitikko ja liikemies. Hän on Oklahoman 28. ja nykyinen kuvernööri. Stitt on Gateway Mortgage Group perustaja ja toimitusjohtaja. Vuonna 2018 hän oli republikaanien ehdokas Oklahoman kuvernöörinvaaleissa, joissa hän voitti demokraattien Drew Edmondsonin. Stitt kasvoi Normanin kaupungissa, Oklahomassa ja on valmistunut Oklahoman osavaltionyliopistolta. Stittllä ja hänen vaimollaan on kuusi lasta. Hän on Cherokee Nation -reservaatin kansalainen ja Yhdysvaltain historian ensimmäinen intiaanikuvernööri.


title: Gretchen Whitmer

text: Gretchen Esther Whitmer (s. 23. elokuuta 1971 Lansing, Michigan) on yhdysvaltalainen demokraattisen puolueen poliitikko ja syyttäjä. Hän on toiminut Michiganin 49. kuvernöörinä 1. tammikuuta 2019 lähtien. Whitmer voitti vuoden 2018 kuvernöörinvaalit vastaehdokkaanaan republikaanisen puolueen Bill Schuette. Ennen kuvernööriksi äänestämistä Whitmer oli toiminut osavaltion edustajainhuoneessa ja senaatissa. Hän on myös ollut Inghamin piirikunnan syyttäjä.


title: Pyyntimitta

text: Pyyntimitta tai alamitta on kalastusta varten tehty säädös. Kalastuslain mukaan pyyntimittaa lyhempiä kaloja ei saa pyydystää, vaan pitää päästää takaisin veteen. Säädös pyrkii turvaamaan kalojen kutemisen. Pyyntimitan suuruus riippuu sekä lajin koosta ja siitä kuinka varhain kalat tulevat sukukypsiksi.


title: Phil Scott

text: Philip Brian Scott (s. 4. elokuuta 1958 Barre, Vermont, Yhdysvallat) on yhdysvaltalainen republikaanisen puolueen poliitikko. Hän on toiminut tammikuusta 2017 alkaen Vermontin 82. kuvernöörinä. Scott oli osavaltion varakuvernööri vuosina 2011–2017.


title: Kultasilmä

text: Kultasilmä ("Hiodon alosoides") on kuusilmien heimoon kuuluva kalalaji. Constantine Samuel Rafinesque kuvasi lajin ensimmäisenä vuonna 1819. Laji on peräisin Pohjois-Amerikasta.


title: Hopeaevähai

text: Hopeaevähai ("Carcharhinus albimarginatus") on tiikerihaihin eli ihmishaihin (Carcharhinidae) kuuluva hailaji.


title: Hopeaevähai

text: Hopeaevähai on yleensä tummanharmaa tai harmaa-ruskea. Hopeaevä-nimi tulee valkoisista täplistä, joita on sen kaikissa evissä. Se on keskimäärin 1.8 - 2.7 metriä pitkä, mutta voi olla lähes 3.5 metriä ja se painaa lähes 162 kilogrammaa. Niillä on pyöristynyt kuono. Niillä on suuret ja pyöreät silmät.


title: Hopeaevähai

text: Hopeaevähain ravintoon kuuluu pohjakaloja, kuten raitamakrillejä, kotkarauskut, huulikalta ja tonnikaloja sekä muita pieniä haita. Ne syövät myös mustekaloja ja kalmareita.


title: Hopeaevähai

text: Hopeaevähain levinneisyys alue on Indo-Tyynenmeren alueet, Punainenmeri ja Itä-Afrikka, mukaan lukien Madagaskar, Seychellit, Mauritius ja Chagosin saaristo, Tuamotu ja Pohjois-Australia.


title: Hopeaevähai

text: Hopeaevähai elää yleisesti rannikolla, mantereen lähistöllä ja laguuneilla. Se elelee yleensä riutoilla. Se elää yleensä 600-800 metrin syvyydessä. Nuoret yksilöt asuvat matalikoilla lähellä rantaa, jotta niiden joutuminen ravinnoksi olisi mahdollisimman pieni.


title: Hopeaevähai

text: Hopeaevä naaras voi saada 1–11 poikasta (yleensä 5 tai 6). Raskausaika on noin vuosi, poikaset syntyvät kesällä. Poikasen pituus syntymän jälkeen on noin 55 - 80 cm.


title: Hopeaevähai

text: Hopeaevähain kanssa pitää olla varovainen, koska se on potentiaalisesti vaarallinen ihmisille. Sitä pidetään mahdollisesti vaarallisena sen suuren koon takia. Tällä lajilla on vastannut yhdestä hyökkäyksestä ihmisen kimppuun. Vaikka se pyrkii säilyttämään etäisyyden sukeltajista ja uimareista.


title: Viherarripi

text: Viherarripi ("Arripis georgianus") on arripien heimoon kuuluva kalalaji. Achille Valenciennes kuvasi lajin ensimmäisen kerran vuonna 1831.


title: Viherarripi

text: Viherarripia tavataan Intian valtamerellä. Laji elää meri- ja murtovedessä.


title: Löfvenin hallitus

text: Löfvenin hallitus voi viitata seuraaviin Ruotsin kuningaskunnan hallituksiin, joissa Stefan Löfven oli pääministerinä:


title: Marcus Wallenberg -palkinto

text: Marcus Wallenberg -palkinto on kansainvälinen metsäteollisuuden tieteellisen tutkimuksen edistämisestä myönnetty palkinto. Sen perusti vuonna 1980 Stora Ensoa edeltänyt metsäteollisuusyhtiö Stora Kopparbergs Bergslags AB johtajansa Marcus Wallenbergin (1899–1982) kunniaksi. Palkinnon myöntää Marcus Wallenbergin säätiö yksittäiselle tutkijalle tai pienelle tutkijaryhmälle tunnustuksena uraauurtavasta löydöstä tai kehitystyöstä metsäteollisuuden saralla, tälläisen työn kannustamiseksi ja stimuloimiseksi. Palkinnon rahallinen arvo on 2 miljoonaa Ruotsin kruunua eli luokkaa 200 000 euroa. Vuonna 2018 palkinto myönnettiin 35. kerran.


title: Marcus Wallenberg -palkinto

text: Palkinnonsaajan päättää säätiön hallitus arvovaltaisen kansainvälisen valintakomitean ehdotuksesta. Komiteaan kuuluu puheenjohtajan lisäksi kolmesta seitsemään jäsentä (tyypillisesti professoreja). Heidät valitaan Ruotsin kuninkaallisen metsä- ja maatalousakatemian, Suomen Tekniikan Akatemian ja Ruotsin kuninkaallisen insinööritieteiden akatemian ehdotuksesta.


title: Marcus Wallenberg -palkinto

text: Palkinnonjaon yhteydessä järjestetään vuosittainen symposium, jossa myös nuoret metsäteollisuuden tutkijat pääsevät esittelemään tutkimustyötään.


title: Isokuonohai

text: Isokuonohai ("Carcharhinus altimus") on tiikerihaihin eli ihmishaihin (Carcharhinidae) kuuluva hailaji.


title: Isokuonohai

text: Isokuonohailla on nimensä mukaan iso ja pitkä kuono, jossa näkyvät sieraimet. Ne ovat väritykseltään harmaita. Suurin mahdollinen pituus noin 300. Urosten pituus on 216 senttimetri, kun taas naaran koko on 226-282 senttimetriä. Syntymäkoko 70-90 senttimetriä. Niiden paino voi olla 167 kilogrammaa.


title: Isokuonohai

text: Isokuonohai syö ravinnokseen luukaloja, mutta myös makrillejä, pohjakaloja, simpukoita ja rauskuja.


title: Isokuonohai

text: Isokuonohai levinneisyys alue on Länsi-Atlantti: Florida, Venezuela. Itä-Atlantti: Senegal, Välimeren alueet. Länsi-Intian valtameri: Punainenmeri, Mosambik, Etelä-Afrikka, Madagaskar ja Intia. Länsi-Tyynenmeren alue: Kiina, Taiwan ja Australia. Keski-Tyynenmeren alue: Havaiji. Tyynenmeren itäosa: Kalifornianlahti, Etelä-Meksiko, Kolumbia ja Ecuador.


title: Isokuonohai

text: Isokuonohai löytyy mannerjalustojen reunojen ja saarien läheisyydestä. Ne elävät usein 430 metrin syvyydessä. Aikuiset uivat usein yli 90 metrin syvyydessä, kun taas poikaset elävät usein matalikoilla.


title: Isokuonohai

text: Isokuonohai naaras synnyttää joka toinen vuosi 1-13 (keskimäärin 9) poikasta. Välimeren alueella poikaset syntyvät elo-syyskuussa, mutta Madagaskarissa nuoret syntyvät syys-lokakuussa. Poikasen pituus syntymän jälkeen on noin 60-75.


title: Isokuonohai

text: Isokuonohait eivät ole vaarallisia ihmisille, koska ne elävät usein syvissä vesissä.


title: Karkurit

text: Karkurit () on Aleksis Kiven vuonna 1865 kirjoittama viisinäytöksinen tragedia. Näytelmän suomenkielinen kantaesitys annettiin Jyväskylässä lokakuussa 1877. Ruotsinkielinen mukaelma oli näytelty Helsingin Nya Teaternissa jo joulukuussa 1872, Kiven vielä eläessä. Kivi kirjoitti "Karkurit" voimallisimmalla luomiskaudellaan. Paikoitellen silosäkein kirjoitettu teos on tyylillisesti tekijänsä ylevintä dramatiikkaa.


title: Karkurit

text: Kivi kirjoitti "Karkurit" ainakin suurimmalta osaltaan vuonna 1865. Hän vietti tuolloin elämänsä kultaisia vuosia Siuntiossa Charlotta Lönnqvistin maatilalla. Kivi tarjosi teoksen Suomalaisen Kirjallisuuden Seuralle huhtikuussa 1866, ja seuraavana syksynä se ilmestyi "Näytelmistön" IV osassa. "Karkurien" toinen näytös oli ilmestynyt jo helmikuussa 1866 "Kirjallisessa Kuukauslehdessä". Julius Krohn tarkasti Kiven alkuperäiskäsikirjoituksen ja teki siihen korjauksia. Todennäköisesti Krohn tasoitteli etenkin näytelmän runomittaisia kohtia. Vaikka Krohnin tekemät muutokset lienevät olleet vähäisiä, Kivi itse ei suhtautunut niihin yksiselitteisen suopeasti.


title: Karkurit

text: "Karkurit" on näytelty harvakseltaan. Kappaleen kantaesitys annettiin ruotsiksi kaksi viikkoa ennen Kiven kuolemaa. Maisteri Rafael Hertzberg oli ruotsintanut Kiven alkuperäistekstin. Elmaa näytteli Lotten Dorch ja Tykoa August Lindberg. Suomenkielisessä kantaesityksessä syksyllä 1877 Elmaa näytteli Kaarola Avellan ja Tykoa Arthur Lundahl. Hannan rooli näytteli Ida Aalberg.


title: Karkurit

text: Tampereen Työväen Teatterissa "Karkurit" on näytelty vuosina 1913, 1921 ja 1971. Viipurin Työväen Teatterissa se näyteltiin 1917. Radioteatteri teki näytelmästä oman tulkintansa 1956 ja Suomen Kansallisteatteri omansa 1960. Lahden kaupunginteatterissa "Karkurit" näyteltiin 2006.


title: Karkurit

text: Radioteatteriin "Karkurit" ohjasi Jack Witikka. Elmana oli Hilkka Helinä ja Tykona Martti Romppanen. Niilona oli Heikki Savolainen ja Maunona Unto Salminen. Johtoajatuksena oli "työntää sivuun keinotekoinen romantiikka". Witikka ohjasi myös Kansallisteatterin "Karkurit" 1960. Niilon ja Tykon roolit näyttelivät Savolainen ja Romppanen, kuten Radioteatterissa. Rauha Rentola teki Elman osan. Hän sai roolistaan hyvät arviot.


title: Karkurit

text: Lahden kaupunginteatteriin "Karkurit" ohjasi Kari Heiskanen. Elmana oli Cécile Orblin ja Tykona Jussi Puhakka. Niilona oli Iikka Forss. Heiskanen sijoitti tapahtumat vuoden 1811 Suomeen, mutta teki näyttämöllepanosta välimerellisen.


title: Karkurit

text: "Karkurit" sai hyvän aikalaisvastaanoton. Teosta pidettiin parempana kuin "Nummisuutareita" ja "Kullervoa". Muun muassa Kaarlo Bergbom ja Eliel Aspelin antoivat sille kiitettävän arvion. Kritiikki muuttui kuitenkin varsin pian tylymmäksi: Albin Lönnbeck arvioi "Karkurit" vuonna 1883 "Kiven heikoimmaksi tuotteeksi". Vuonna 1915 Viljo Tarkiainen lyttäsi teoksen. Rafael Koskimies piti 1944 "Karkureita" "literäärinä aivokummituksena", heiveröisenä ja epäonnistuneena. Vuonna 1974 Koskimies arvioi teosta jo huomattavasti positiivisemmin ja 1980-luvulla "Karkureiden" ansiot nähtiin entistä selkeämmin.


title: Karkurit

text: Ruotsinkielinen kantaesitys "Flyktingarne" tai "Flyktingarna" sai varsin nuivan vastaanoton. Näytelmässä oli hyvä miehitys, mutta toteutus oli innoton. Loppuratkaisu oli muutettu siten, että Tyko ja Elma saivat toisensa. Onnellinen loppu vaikutti negatiivisesti näytelmän muihin kohtiin, joiden psykologinen uskottavuus heikkeni. Myöskään yleisö ei ottanut näytelmää omakseen. "Karkureista" ei ylipäätään tullut koskaan kassakappaletta, etenkään verrattuna "Nummisuutareiden" ja "Seitsemän veljeksen" näyttämösovitusten kaupalliseen menestykseen.


title: Karkurit

text: "Karkureissa" on synkkä kehysjuoni avainhahmoinaan Mauno, Markus ja Niilo. Keskeisenä pääjuonena on romanttinen rakkaus avainhahmoinaan Elma, Tyko ja Niilo. Niilon kieroilut nitovat yhteen kehysjuonen ja pääjuonen. Kolmas juoni on Hannan ja Paulin onnellinen rakkaustarina. Se on sivujuoni, ja kontrapunktinen synkälle pääjuonelle. "Karkurien" dramaturgia noudattaa pääpiirteissään Gustav Freitagin viisiosaista lineaarista kaaviota, johon kuuluu esittelyjakso, nouseva toiminta eli jonkinlainen konflikti, käännekohta eli draaman huippukohta, laskeva toiminta ja loppuratkaisu.


title: Karkurit

text: "Karkureissa" on yhtäläisyyksiä William Shakespearen tragediaan "Romeo ja Julia", jonka aiheena on niin ikään sukujen välinen vihanpito. Näytelmässä on kaikuja myös Friedrich Schillerin draamasta "Rosvot": sulhanen Tyko palaa vieraalta maalta valepuvussa ja hänet on asetettu siekailematonta Niiloa vastaan Elman kilpakosijaksi. Viljo Tarkiainen piti Niilon esikuvana "Rosvojen" Franz Mooria.


title: Karkurit

text: "Karkureissa" on seitsemäntoista runosäejaksoa. Se ei ole kuitenkaan runonäytelmä, vaan sen vuorosanat ovat vuoroin proosamuotoa ja vuoroin runomuotoa. Näytelmän runosäkeet ovat jambia, mutta kaikki niistä eivät ole silosäkeitä. Viidestä runojalasta rakentuvia silosäkeitä on kaikkiaan 947 ja muita säkeitä on puolestaan 56.


title: Karkurit

text: Paikka: Metsäinen tienoo.


title: Karkurit

text: Viitalan kartanon omistaja Markus on aikeissa häätää Kuuselan kartanon omistajan Maunon, joka ei ole suoriutunut veloistaan. Viitalan ottopoika Niilo havittelee Kuuselan tyttären Elman kättä - sitä vastaan Niilo on valmis maksamaan Kuuselan velat. Elma on kuitenkin jo lupautunut Tykolle, joka on Viitalan biologinen poika. Jos Elma menee Tykolle, hänen isänsä Mauno karkotetaan kodistaan. Jos hän menee Niilolle, hän joutuu rikkomaan Tykolle antamansa juhlallisen lupauksen. Klassinen ristiriita rahan ja rakkauden välillä on luotu. Myös Hannan ja Paulin välille viritellään rakkaussuhdetta, josta muodostuu onnellinen vastakohtana Elman ja Tykon tragedialle. Tyko ja Kuuselan poika Pauli palaavat karkumatkaltaan Uralilta. Tyko naamioituu ranskalaiseksi matkustavaiseksi: hän haluaa vakoilla Elmaa, mikä on virhe ja rikkomus rakkautta kohtaan.


title: Karkurit

text: Paikat: Paroni Maunon huone Kuuselassa ja paroni Markuksen huone Viitalassa.


title: Karkurit

text: Näytelmän konna Niilo astuu lavalle. Hänen aikeensa paljastetaan monologissa: hän haluaa paitsi Emman, myös Viitalan ja Kuuselan kartanot. Nousevana toimintana Niilo alkaa suostutella Elmaa ja samaan aikaan hän kiristää Maunoa. Myös sukuvihan pääpukarit Mauno ja Markus esitellään. Tyko esiintyy edelleen ranskalaisena. Niilo pyytää Tykoa puhemiehekseen ja tämä ottaa tehtävän vastaan.


title: Karkurit

text: Paikka: Sali Kuuselassa.


title: Karkurit

text: Tyko kosii Elmaa Niilon puolesta, mikä johtaa varsinaisen naimasopimuksen allekirjoitukseen. Elmaa katuu allekirjoitusta ja alkaa soimata itseään.


title: Karkurit

text: Paikka: Viitalan kartanon puisto. Väliverhon jälkeen paikan muutos: Avara kangas, kiviroukkio.


title: Karkurit

text: Mauno maksaa velkansa Markukselle Viitalan puistossa. Niilo yllyttää miehiä kaksintaisteluun, joka sovitaan käytäväksi seuraavana yönä. Hanna kertoo Elman allekirjoittaneen naimasopimuksen vain pelastaakseen Maunon, Elmalla ei ole aiettakaan mennä Niilolle. Elman petos saa Tykon suunniltaan. Elma päättää tehdä itsemurhan, mutta Hanna ottaa myrkkypullon, jonka Yrjö vaihtaa harmittomaan unijuomaan. Tyko seuraa salaa Elman valmistautumista kuolemaan, ja tulee tällöin vakuuttuneeksi Elman rakkaudesta. Hanna puolestaan saa tietää Tykon ja Paulin todelliset henkilöllisyydet. Pauli kosii Hannaa, ja näytös päättyy onnellisesti.


title: Karkurit

text: Paikka: Yö ja sama paikka kuin edellisessä näytöksessä.


title: Karkurit

text: Elma makaa yöllä kiviröykkiössä valekuolleena. Yrjö on toivonut, että kuolleena esiintyvän Elman näkeminen tyynnyttää Maunon ja Markuksen kaksintaistelun. Turhaan. Miekkailun keskeyttävät Tyko ja Pauli. Samassa yhteydessä Kuuselan pehtoori Martti paljastaa Markukselle Niilon juonet. Niilo ja Tyko käyvät kaksintaistelun, jonka Niilo häviää. Hän ampuu Tykon. Kiviröykkiössä makaava Elma herää laukaukseen, mitä seuraa rakastavaisten viimeinen onnen hetki ennen molempien kuolemaa. Markus tappaa Niilon miekallaan. Seuraa sovitus. Markus ja Mauno sopivat riitansa, samoin Pauli ja Mauno. Hanna ja Pauli perivät molemmat kartanot.


title: Karkurit

text: "Karkureita" ei ole sijoitettu tarkkaan määriteltyyn aikaan ja paikkaan. Kuusela ja Viitala ovat aateliskartanoita, joilla on suomenkieliset nimet. Aatelisuus ei juurikaan tunnu henkilöiden käytöksessä eikä jutuissa, jotka toisinaan vetävät kansanomaisuudessaan vertoja seitsemälle veljekselle. Viljo Tarkiainen ja useat kriitikot pitivät näytelmän valoja, kaksintaisteluita ja etenkin kirjallista naimasopimusta Suomen oloissa epäuskottavina. Tarkiaisen mielestä "Karkurien" paikalliskuvaus vie ajatukset "Seitsemän veljeksen" maisemiin. Viitalaa hän vertasi Viertolaan, jonka esikuva on Raalan kartano.


title: Siniarripi

text: Siniarripi ("Arripis xylabion") on arripien heimoon kuuluva kalalaji. Chris D. Paulin kuvasi lajin ensimmäisen kerran vuonna 1993.


title: Siniarripi

text: Siniarripi on nimensä mukaisesti vaaleansininen. Se voi kasvaa lähes metrin mittaiseksi.


title: Löfvenin II hallitus

text: Löfvenin II hallitus () on Ruotsin nykyinen hallitus, joka astui virkaansa 21. tammikuuta 2019. Pääministeri Stefan Löfvenin johtama vähemmistöhallitus muodostuu sosiaalidemokraateista ja ympäristöpuolueesta, mutta se saa tukea myös liberaaleilta ja keskustapuolueelta.


title: Löfvenin II hallitus

text: Edelliseen kauteen verrattuna elinkeinoministeriöstä lohkaistiin uusi ministeriö, infrastruktuuriministeriö. Maaseutuministeriö lakkautettiin ja maaseutuministeri siirrettiin elinkeinoministeriöön. Energiaministerin tehtävä siirtyi ympäristöministeriöstä uuteen infrastruktuuriministeriöön.


title: Löfvenin II hallitus

text: Hallitusneuvottelut olivat ennätyspitkät: valtiopäivävaalien ja hallituksen nimeämisen välillä oli 134 päivää, kun edellinen ennätys oli 25 päivää. Syynä tähän on pidetty ruotsidemokraattien kannatuksen nousua kahdenkymmenen prosentin tuntumaan. Kun sekä oikeistoallianssi että punavihreä blokki eivät ole perinteisesti tehneet yhteistyötä toistensa tai ruotsidemokraattien kanssa, oli hallituspohjan kokoamiseksi rikottava Ruotsin politiikassa ennennäkemättömästi jompaakumpaa sääntöä.


title: Löfvenin II hallitus

text: Syyskuussa 2018 pidettyjen valtiopäivävaalien jälkeen valtiopäiväpaikkojen jakautuminen osoittautui haasteelliseksi hallitusneuvottelujen kannalta, sillä ruotsidemokraattien korkean kannatuksen vuoksi perinteiset punavihreä blokki ja keskustaoikeistolainen allianssi eivät kumpikaan voineet yksin muodostaa enemmistöä valtiopäivillä. Valtiopäivävaalien jälkeen uuden vaalituloksen mukainen valtiopäivät äänesti 24. syyskuuta puhemiehekseen maltillisen kokoomuksen Andreas Norlénin, joka voitti vastaehdokkaansa sosiaalidemokraattien Åsa Lindestamin äänin 203–145. Seuraavana päivänä valtiopäivät äänesti Löfvenin hallituksen epäluottamuksen puolesta äänin 204–142. Tämä tarkoitti, että puhemies joutuu käynnistämään prosessin hallitustunnustelijan valitsemiseksi ja pääministeriehdokkaan löytämiseksi.


title: Löfvenin II hallitus

text: Ensimmäiseksi hallitustunnustelijaksi valittiin 2. lokakuuta 2018 maltillisten puheenjohtaja Ulf Kristersson. Koska hänen edustamansa oikeistoallianssin tuki ei riittäisi pääministeriäänestyksessä, Kristerssonin olisi haettava tukea hallitukselleen joko punavihreän vasemmiston blokista tai ruotsidemokraateilta. Kahden viikon tunnustelujakson aikana hän pyrki luomaan yhteyttä sosiaalidemokraattien kanssa, mutta linjaerot olivat liian suuria hallitusyhteistyölle. Hän ehdotti myös pelkästään maltillisten ja kristillisdemokraattien minihallitusta, joka hakisi tukea äänestys kerrallaan muilta puolueilta.


title: Löfvenin II hallitus

text: Kristerssonin epäonnistuttua Norlén antoi hallitustunnustelijan tehtävän luottamusäänestyksessä hyllytetylle Löfvénille. Hänkin pyrki oikeistoa ja vasemmistoa rajaavan blokkirajan rikkomiseen eikä halunnut ottaa ruotsidemokraatteja mukaan hallitustunnusteluihin. Myöskään Löfven ei kahden viikon määräajan kuluessa onnistunut hankkimaan riittävästi kannatusta pääministeriydelleen, minkä jälkeen puhemies Norlén ei enää valinnut suoraan uutta hallitustunnustelijaa.


title: Löfvenin II hallitus

text: Varsinaisten hallitustunnustelujen määräaikaa ei ole rajattu Ruotsin laissa mitenkään, mutta puhemiehellä on neljä yritystä esittää pääministeriä valtiopäiville. Jos yksikään ehdokkaista ei tule valituksi, on järjestettävä uudet parlamenttivaalit. Tämän vuoksi Norlén päätti tuoda ehdokkaan valtiopäivien äänestettäväksi ja arvioi maltillisten Kristerssonilla olevan parhaat edellytykset tulla valituksi.


title: Löfvenin II hallitus

text: Kristerssonin kaaduttua pääministeriäänestyksessä Norlén päätti asettaa keskustapuolueen puheenjohtaja Annie Lööfin hallitustunnustelijaksi. Lööfin tarkoitus ei ollut kuitenkaan koota ympärilleen hallitusta vaan toimia viestinvälittäjänä vasemmiston ja oikeiston rajan yli kompromissien löytämiseksi.


title: Raajakumara

text: Raajakumara on vuonna 2017 ilmestynyt Santhosh Andanddramin ohjaama intialainen elokuva.


title: Ralph Northam

text: Ralph Shearer Northam (s. 13. syyskuuta 1959 Nassawadox, Virginia, Yhdysvallat) on yhdysvaltalainen demokraattisen puolueen poliitikko. Hän on toiminut tammikuusta 2018 alkaen Virginian 73. kuvernöörinä. Northam oli osavaltion varakuvernööri vuosina 2014–2018.


title: Cheminova

text: Cheminova A/S on tanskalainen kasvinsuojeluaineita valmistava yritys. Sillä on tytäryhtiöitä 16 maassa, liikevaihtoa runsaat 500 miljoonaa euroa vuodessa ja henkilöstöä noin 1 500, joista noin puolet Tanskassa. Cheminovan omisti aiemmin Aarhusin yliopiston 40-prosenttisesti omistama holdingyhtiö Auriga, kunnes yritys myytiin vuonna 2015 yhdysvaltalaiselle FMC:lle.


title: Cheminova

text: Cheminovan tuotteita ovat muun muassa glyfosaatti (kauppanimet Envision ja Glyfonova), tribenuroni-metyyli (kauppanimi Nuance WG) sekä kloqintosetti-meksyyliä ja 1,2-bentsisotiatsolin-3-onia sisältävä valmiste Foxtrot.


title: Cheminova

text: Cheminova on tullut surullisenkuuluisaksi aiheuttamistaan ympäristöongelmista erityisesti kotimaassaan Tanskassa sekä Brasiliassa. Kööpenhaminan lähellä Ballerupissa 1940- ja 1950-luvulla toiminut Cheminova aiheutti alueella suuria ympäristövahinkoja hautaamalla jätetynnyreitä maan alle. Ne alkoivat vuotaa 1980-luvun alussa ja saastuttivat fenolilla alueen pohjavedet vuosikymmeniksi. Tehtaan siirryttyä Jyllannin rannikolle yhtiö alkoi haudata myrkkyä Limvuonoon, ja 25 000 myrkkytynnyrin paljastuminen 1981 oli Pohjoismaiden siihen asti pahin ympäristökatastrofi. Sekä Cheminovaa että sen uutta omistajaa FMC:tä on vuosia syytetty muualla maailmassa kiellettyjen torjunta-aineiden myynnistä Brasiliaan.


title: Cheminova

text: Cheminovan perusti vuonna 1938 insinööri Gunnar Andreasen. Vuonna 1943 hän lahjoitti kaikki yrityksen osakkeet Aarhusin yliopiston tutkimusrahastolle, mutta jatkoi yhtiön johdossa 1960-luvun alkuun asti. Yritys valmisti aluksi korroosionestokemikaaleja Mørkhøjssä Kööpenhaminan pohjoispuolella. Toisen maailmansodan aikana tämä tuotanto oli pysähdyksissä ja yritys valmisti sen sijaan erilaisia sota-ajan korviketuotteita muun muassa sokerille ja kumille sekä maalien ja lakkojen ohenteita. Sodan jälkeen Cheminova rakennutti uuden tehtaan Måløviin Ballerupin kuntaan Kööpenhaminan lähelle ja alkoi valmistaa hyönteismyrkkyjä. Ympäristöongelmien vuoksi Cheminova joutui vuonna 1953 muuttamaan Harboøre Tangeen Länsi-Jyllantiin, jossa se yhä toimii.


title: William Smith (kielitieteilijä)

text: Sir William Smith (20. toukokuuta 1813 Enfield, Middlesex – 7. lokakuuta 1893 Lontoo) oli brittiläinen leksikografi ja klassisten kielten opettaja.


title: William Smith (kielitieteilijä)

text: Smith opiskeli aluksi lakia University College London yliopistossa ja pääsi jäseneksi Gray's Inn -seuraan 1830. Hän saavutti oppiarvot Doctor of Civil Law (DCL) ja Doctor of Laws (LL.D.). Hän kuitenkin päätti lopettaa lain harjoittamisen ja keskittyä kirjoittamaan klassisista aiheista.


title: William Smith (kielitieteilijä)

text: Smith opetti University College School yksityiskoulussa. Hän kirjoitti useita oppikirjoja ja tunnettiin etenkin sanakirjoistaan "Dictionary of Greek and Roman Antiquities" (1842) ja "Bible Dictionary" (1860-1865).


title: William Smith (kielitieteilijä)

text: Hänet aateloitiin vuonna 1892, vuotta ennen kuolemaansa.


title: Liekkikala

text: Liekkikala ("Cepola macrophthalma") on liekkikalojen heimoon kuuluva kalalaji. Carl von Linné kuvasi lajin ensimmäisenä vuonna 1758. Liekkikala voi kasvaa pisimmillään 80 senttimetriä pitkäksi.


title: Liekkikala

text: Liekkikalaa tavataan Atlantin itäosassa Brittein saarilta Senegalin edustalle, ja lisäksi Välimerellä. Se elää 15-400 metrin syvyydessä, hiekka- ja mutapohjien päällä mutta ui joskus keskikerroksessa.


title: Liekkikala

text: Liekkikalaa kalastetaan Välimeressä ruokakalaksi trooleilla ja kalaverkoilla. Länsi-Afrikan rannikolla se joutuu trooleihin sivusaaliina. Atlantilla suurimmat liekkikalan kalastajat ovat Espanja ja Portugali.


title: Harmaariuttahai

text: Harmaariuttahai ("Carcharhinus amblyrhynchos") on tiikerihaihin eli ihmishaihin (Carcharhinidae) kuuluva hailaji.


title: Harmaariuttahai

text: Harmaariuttahai on tummanharmaa selkäpinnalta ja valkoinen vatsan puolelta. Niiden suurin mahdollinen pituus on 233-255 senttimetriä. Uroksen pituus on noin 130-145 senttimetriä, kun taas naaran koko on noin 122-137 senttimetriä. Syntymäkoko on 45-60 senttimetriä. Niiden paino on noin 33 kilogrammaa ja ne voivat elää noin 25 vuotta. Niillä on pitkä ja laajasti pyöristynyt kuono ja suuret silmät.


title: Harmaariuttahai

text: Harmaariuttahain ravintoon kuuluvat riuttakalat, kalmarit ja mustekalat, sekä katkaravut ja hummerit. Näiden lisäksi myös luukalat, losserokalat, välskärikalat ja perhokalat. Se saalistaa yöllä, jolloin se on aktiivisin.


title: Harmaariuttahai

text: Harmaariuttahain levinneisyysalue on Länsi-Tyynenmeren alue ja Keski-Tyynenmeren alue, johon kuluuu Madagaskar ja Mauritiuksen ja Seychellien alue Tuamoton saaristo, Etelä-Kiina ja Pohjois-Australia.


title: Harmaariuttahai

text: Harmaariuttahai elelee matalissa, trooppisia ja vesissä korallinriuttojen läheisyydessa ja laguunien lähellä. Sen uintisyvyys vaihtelee 0-164 metrin välillä.


title: Harmaariuttahai

text: Naaraspuolinen harmaariuttahai voi saada 1-6 poikasta. Raskausaika on noin yksi vuosi. Poikasen koko syntymän jälkeen on noin 50 - 60 senttimetriä.


title: Harmaariuttahai

text: Harmaariuttahaita on kalastettu kaupallisesti lähinnä niiden evien osalta, joita käytetään ruokana, samoin kuin niiden lihaa.


title: Harmaariuttahai

text: Harmaariuttahaita pidetään yhtenä aggressiivisimmista haista, mutta ne käyttäytyvät tyypillisesti aggressiivisesti ihmisiä kohtaan vain, jos ne tuntevat itsensä uhatuksi. Laji on hyökännyt ihmisten kimppuun kahdeksan kertaa. Näistä vain yksi oli kohtalokas.


title: Ville Vehviläinen

text: Ville Vehviläinen (s. 20. joulukuuta 1983 Lahti) on suomalainen rumpali, joka soittaa Waltari-yhtyeessä. Hän on soittanut myös Nowenissa ja Falchionissa.


title: Ville Vehviläinen

text: Vehviläinen on opiskellut trumpetin soittoa Lahden konservatoriossa. Nykyään hän asuu Hollolassa.


title: Johann Jakob Heckel

text: Johann Jakob Heckel (23. tammikuuta 1790 Mannheim – 1. maaliskuuta 1857 Wien) oli itävaltalainen eläintieteilijä ja iktyologi. Hän myös täytti eläimiä. Heckel kuvasi lukuisia kalalajeja.


title: Naiskala

text: Naiskala ("Albula vulpes") on naiskalojen heimoon kuuluva kalalaji. Carl von Linné kuvasi lajin ensimmäisen kerran vuonna 1758.


title: Naiskala

text: Urheilukalastajat tavoittelevat naiskalaa Floridassa, Kuubassa ja koko Karibianmeren alueella. Sen pyydystäminnen ruokakalaksi on vähentynyt viime vuosikymmeninä, mutta monia naiskaloja joutuu edelleen verkkoihin sivusaaliina. Suurin uhka lajillen kuitenkin elinympäristöjen tuhoutuminen.


title: Helmisärki

text: Helmisärki ("Rutilus meidingeri") on särkikalojen heimoon kuuluva kalalaji. Lajin kuvasi ensimmäisenä Johann Jakob Heckel vuonna 1851.


title: Helmisärki

text: Helmisärjellä on kokoonsa nähden pienet silmät. Lajin selkäevä ja pyrstö ovat harmaat. Vatsa- ja rintaevät ovat punertavia. Laji voi kasvaa melko suureksi, jopa 70 senttimetrin mittaiseksi.


title: Helmisärki

text: Helmisärkeä on tavattu vain Saksassa, Itävallassa ja Slovakiassa. Laji viihtyy makeassa vedessä, sopivin veden lämpötila on 5 - 20 °C. Helmisärjen uhanalaisuusluokitus on Kansainvälisen luonnonsuojeluliiton mukaan erittäin uhanalainen. Helmisärki on hävinnyt vuoden 1980 jälkeen kahdesta järvestä.


title: Virginian kuvernööri

text: Virginian kuvernööri (engl. "Governor of Virginia") on Virginian päämies. Kuvernöörillä on toimeenpanovalta osavaltiossa.


title: Virginian kuvernööri

text: Vuosina 1776-1788 Virginialla oli kuvernööri, vaikkei osavaltio ollutkaan ratifioinut Yhdysvaltain perustuslakia. Virginia liittyi unioniin 25. kesäkuuta 1788 Yhdysvaltain kymmenentenä osavaltiona.


title: Virginian kuvernööri

text: Osavaltion nykyinen kuvernööri on demokraattisen puolueen Ralph Northam, joka astui virkaan tammikuussa 2018. Tuoreimmat kuvernöörinvaalit järjestettiin 7. marraskuuta 2017.


title: Ruskohai

text: Ruskohai ("Carcharhinus plumbeus") on tiikerihaihin eli ihmishaihin (Carcharhinidae) kuuluva hailaji. Giovanni Domenico Nardo kuvasi lajin ensimmäisen kerran vuonna 1827.


title: Ruskohai

text: Ruskohai on tunnistettavissa sen ison selkäevän avulla. Se on keskimäärin 239 senttimetriä pitkä ja painaa noin 117 kilogrammaa. Ne voivat elää noin 34-vuotta. Niillä pyöristynyt kuono, joka on lyhyempi kuin suun leveys. Ne ovat sinertävänharmaita, ja niillä vaaleampi vatsa.


title: Ruskohai

text: Ruskohain ruokavalio koostuu tyypillisesti pienistä luukaloista, kuten rummuttajista, napsijoista, mojaroista, sekä äyriäisistä, kuten ravuista ja katkarapuista.


title: Ruskohai

text: Ruskohain levinneisyys alue on Länsi-Atlantti: Etelä-Massachusetts, Argentiina, Meksikonlahti, Bahamat, Kuuba ja etelä- ja länsi-Karibia. Itä-Atlanti: Portugali, Kongon demokraattinen tasavalta ja Välimeri. Indo-Tyynenmeren alue: Punainenmeri, Persianlahti ja Itä-Afrikka ja Havaijinsaaret. Tyynenmeren itäosa: Revillagigedo ja Galapagossinsaaret.


title: Ruskohai

text: Ruskohai asuu rannikkovesillä ja se ui 20-65 metrin syvyydessä, mutta joskus se ui jopa 1 800 metrin syvyydessä . Se käy harvoin pinnalle. Suurimman osan elämästään se ui meren pohjassa. Se voi esiintyä myös lahdissa, joissa ja laguuneissa.


title: Ruskohai

text: Naaraspuolinen ruskohai synnyttää 1-14 poikasta. Poikanen on noin 56-75 senttimetriä syntymähetkellä. Sen raskausaika 12 kuukautta.


title: Sibeliuksenpuisto (Hämeenlinna)

text: Sibeliuksenpuisto on Hämeenlinnan keskustassa Koilliskulman kaupunginosassa sijaitseva puisto. Se muodostaa Lukiokadun, Linnankadun, Birger Jaarlin kadun ja Sibeliuksenkadun rajaaman korttelin eteläisen puoliskon ja rajautuu täten kolmelta sivultaan katualueisiin. Puisto on nimetty hämeenlinnalaisen säveltäjän Jean Sibeliuksen mukaan, joka on myös asunut puiston itälaidalla sijainneessa talossa sekä opiskellut puiston länsilaidalla olevassa Hämeenlinnan lyseossa. Sibeliuksenpuiston keskellä sijaitsee Kain Tapperin veistämä nuorta Sibeliusta esittävä pronssipatsas, joka pystytettiin puistoon vuonna 1964. Puisto on osa Hämeenlinnan kansallista kaupunkipuistoa.


title: Sibeliuksenpuisto (Hämeenlinna)

text: Sibeliuksenpuisto oli merkitty jo Hämeenlinnan ensimmäiseen asemakaavaan 1777 osana kaupungista linnalle johtanutta muotopuutarhaa ja on eräs kaupungin vanhimmista puistoista. Alkunsa puisto sai kuvernööri Rehbinderin taimitarhasta, josta syntyi 1800-luvun alussa lähellä sijainneen kuvernöörin residenssin puutarha. 1860-luvulta 1960-luvulle saakka puisto tunnettiin Tähtipuistona. Nimi juontui puistossa aikanaan sijainneesta ravintolapaviljongista, jonka katolla oli tähtikoriste. Vuonna 1921 puiston keskelle sijoitettiin Hämeenlinnan valtauksessa 1918 kuolleiden saksalaisten sotilaiden hautamuistomerkki. Sibeliuksen patsaan nykyisellä paikalla sijainnut muistomerkki siirrettiin patsaan tieltä vuonna 1962 hautoineen vanhalle hautausmaalle.


title: Sibeliuksenpuisto (Hämeenlinna)

text: Vuonna 2014 puistossa toteutettiin perusparannus, jossa se palautettiin lähemmäksi alkuperäistä ulkoasuaan. Samana vuonna Sibeliuksen syntymän 150-vuotisjuhlavuoden 2015 kunniaksi puiston penkkeihin asennettiin laitteita, jotka alkavat penkille istuttaessa soittaa Sibeliuksen Puusarjan sävellyksiä. Puistossa on lisäksi puistoshakkilauta sekä Hattulasta siirretty uhrikivi.


title: Luettelo Kiinan maakunnallisista moottoriteistä

text: Tämä luettelo kertoo Kiinan maakunnallisista moottoriteistä.


text: http://60.166.52.108:8090/UpFiles/annex/002986280/00298628003/20171207_434631DF6F224189932B1749B081A37C.doc (Anhuin moottoritieverkon numerointi 2016)


text: Numerointisäännöt Anhuin maakunnallisille moottoriteille:


text: http://bbs.china-highway.com/read.php?tid=100602 (Fujianin moottoriteiden numerointi 2009)


text: Numerointisäännöt Fujianin maakunnallisille moottoriteille:


text: Fujianin muut moottoritiet numeroidaan valtakunnallisten moottoriteiden mukaan:


text: http://m.sohu.com/n/410703060/ (Gansun moottoriteiden numerointi 2013)


text: Numerointisäännöt Gansun maakunnallisille moottoriteille:


text: http://bbs.china-highway.com/read.php?tid-160772.html (Guangdongin moottoriteiden numerointi 2017)


text: Numerointisäännöt Guangdongin maakunnallisille moottoriteille:


text: http://www.chinahighway.com/news/2014/839019.php (Guangxin moottoriteiden numerointi 2011)


text: Numerointisäännöt Guangxin maakunnallisille moottoriteille:


text: http://www.qjt.gov.cn/xxgk/zdgk/ghjh_16064/zxgh/201701/W020170116521079081901.pdf (Guizhoun moottoritieverkon numerointi 2016)Pohjois-eteläsuuntaiset moottoritiet


text: Itä-länsisuuntaiset moottoritiet


text: Yhdysmoottoritiet


text: https://wenku.baidu.com/view/06da91f8bcd126fff6050b2a.html (Hebein moottoriteiden numerointi 2013)


text: Numerointisäännöt Hebein maakunnallisille moottoriteille:


text: https://harbin.dbw.cn/system/2016/06/06/057246465.shtml (Heilongjiangin moottoriteiden numerointi 2015)


text: Numerointisäännöt Heilongjiangin maakunnallisille moottoriteille:


text: Lisäksi seuraavia moottoriteitä on suunniteltu jatkettavaksi:


text: http://bbs.china-highway.com/read.php?tid=105123 (Henanin moottoriteiden numerointi 2015)


text: Numerointisäännöt Henanin maakunnallisille moottoriteille:


text: http://www.xiangfanzx.com/xfdd/8288.html (Hubein moottoriteiden numerointi 2014)


text: Numerointisäännöt Hubein maakunnallisille moottoriteille:


text: Pohjois-eteläsuuntaiset moottoritiet


text: Kehämoottoritiet


text: https://3g.xici.net/d248660723.htm?boardpage=1&cool=1&top=2 (Jiangsun moottoriteiden numerointi 2017)


text: Numerointisäännöt Jiangsun maakunnallisille moottoriteille:


text: https://wenku.baidu.com/view/398abefd9b6648d7c1c746f1.html (Jiangxin moottoriteiden numerointi 2013)


text: Numerointisäännöt Jiangxin maakunnallisille moottoriteille:


text: Lisäksi Jiangxin maakunnan vuosien 2017-2035 suunnitelmaan kuuluu seuraavat moottoritiet:


text: http://jtyst.jl.gov.cn/zw_1598/ghtj/ghjh/201511/t20151112_71291.htm (Jilinin moottoriteiden numerointi 2014)


text: Kaikkiaan Jilinin moottoriteiden numerointia on muutettu kolme kertaa, vuosina 2011, 2014 ja 2018 ja ainoa alkuperäinen muuttumattomana säilynyt numero on S96 (S10 on myöskin alkuperäinen, mutta oli numeroitu tieksi S1112 vuosina 2014-2018)


text: https://zh.wikipedia.org/wiki/%E8%BE%BD%E5%AE%81%E7%9C%81%E9%AB%98%E9%80%9F%E5%85%AC%E8%B7%AF (Liaoningin moottoriteiden numerointi 2012)


text: Numerointisäännöt Liaoningin maakunnallisille moottoriteille:


text: http://www.nxcd.gov.cn/wcm.files/upload/CMSnxcd/201603/201603150956058.pdf (Ningxian moottoriteiden numerointi 2015)


text: Numerointisäännöt Ningxian maakunnallisille moottoriteille:


text: Säteittäiset moottoritiet Pekingistä


text: Itä-länsisuuntaiset moottoritiet


text: http://snap.windin.com/bulletin/CNBOND/2012/0725/q12072502_20120725111217372.pdf (Qinghain moottoriteiden numerointi 2012)


text: Numerointisäännöt Qinghain maakunnallisille moottoriteille:


text: http://wemedia.ifeng.com/93803672/wemedia.shtml (Shaanxin moottoriteiden numerointi 2018)


text: Numerointisäännöt Shaanxin maakunnallisille moottoriteille:


text: http://sdecl.com.cn/index.php?s=/Article_detailtopic_bigclass_40_smallclass_41_articleid_176.html (Shandongin moottoriteiden numerointi 2009)


text: Numerointisäännöt Shandongin maakunnallisille moottoriteille:


text: http://sh.eastday.com/qtmt/20091011/u1a640415.html (Shanghain moottoriteiden numerointi 2009)


text: Numerointisäännöt Shanghain maakunnallisille moottoriteille:


text: http://www.shanxihighway.com/_skins/ggj/images/2016%E6%9C%80%E6%96%B0%E7%89%88%E5%B1%B1%E8%A5%BF%E7%9C%81%E9%AB%98%E9%80%9F%E5%85%AC%E8%B7%AF0518.jpg (Shanxin moottoriteiden numerointi 2012)


text: Numerointisäännöt Shanxin maakunnallisille moottoriteille:


text: http://imgs.sc.gov.cn/DocAnnex/2017/7/5/f5a3ff7d24cf4b1fa147740c0291eb57.jpg (Sichuanin moottoriteiden numerointi 2017)http://gaoloumi.cc/forum.php?mod=viewthread&tid=2752110&extra=page%3D1 (Sisä-Mongolian moottoriteiden numerointi 2016)


text: Numerointisäännöt Sisä-Mongolian maakunnallisille moottoriteille:


text: Lisäksi Sisä-Mongoliassa rakennetaan tulevaisuudessa mahdollisesti seuraavat moottoritiet:


text: http://www.chinadaily.com.cn/dfpd/tj/2010-05/13/content_9844354.htm (Tianjinin moottoriteiden numerointi 2009)


text: Numerointisäännöt Tianjinin maakunnallisille moottoriteille:


text: http://xz.people.com.cn/n2/2016/1029/c138901-29223708.html (Tiibetin moottoriteiden numerointi 2016)


text:
Numerontisäännöt Tiibetin maakunnallisille moottoriteille:
Tiibetin maakunnalliset moottoritiet (pikatiet) on numeroitu maakunnallisten teiden numerointijärjestelmässä peräkkäin alkaen numerosta S1.


text: http://www.xjjt.gov.cn/ueditor/php/upload/webfiles/wcms1/web1/site/attach/0/180725130058382.pdf (Xinjiangin moottoriteiden numerointi 2016)


text: Numerointisäännöt Xinjiangin maakunnallisille moottoriteille:


text: Lisäksi Sinkiangin maakunnassa seuraavat tiet ovat joidenkin suunnitelmien mukaan pääteitä ja rakennetaan mahdollisesti kaukana tulevaisuudessa moottoriteiksi:


text: http://www.ynjtt.gov.cn/Item/183635.aspx (Yunnanin moottoriteiden numerointi 2016)


text: Numerointisäännöt Yunnanin maakunnallisille moottoriteille:


text: https://web.archive.org/web/20130504234255/http://gzcx.zjt.gov.cn/zje/qitafuwu/zjguosuspecial.jsp (Zhejiangin moottoriteiden numerointi 2009)


text: Numerointisäännöt Zhejiangin maakunnallisille moottoriteille:


title: Atlantinnokkahai

text: Atlantinnokkahai ("Rhizoprionodon terraenovae") on tiikerihaiden eli ihmishaiden (Carcharhinidae) heimoon kuuluva hailaji.


title: Atlantinnokkahai

text: Atlantinnokkahai on yleensä harmaan värinen ja sen vatsa on vaaleampi. Se kasvaa yleensä 110 senttimetrin pituiseksi. Uros yleensä kasvaa 65–80 senttimetrin pituiseksi, kun taas naaras kasvaa yleensä 85–90 senttimetrin pituiseksi. Sen paino on yleensä seitsemän kilogrammaa. Ne elävät yleensä kymmenen vuotta. Sen kuono on noin neljä prosenttia hain kokonaispituudesta.


title: Atlantinnokkahai

text: Atlantinnokkahai syö ravinnokseen pääasiassa pieniä luukaloja, matoja, katkarapuja, rapuja ja nilviäisiä. Sen ravinnokseen kuuluu myös ankeriat, hopeakylkikalat, huulikalat.


title: Atlantinnokkahai

text: Atlantinnokkahai levinneisyysalue on suurimmaksi osaksi Yhdysvaltojen itärannikkoa. Ne elävät yleisimmin, New Brunswickin, Kanadan, Meksikonlahden ja Brasilian rannikoilla.


title: Atlantinnokkahai

text: Atlantinnokkahai asuu tavallisesti sekä lämpimässä että trooppisessa vedessä. Niitä löytyy 280 metrin syvyydessä, mutta jäävät yleisin alle 10 metrin syvyyteen. Niitä löytyy usein satamista ja laguuneista. Ne eivät siedä makeaa vettä.


title: Atlantinnokkahai

text: Atlantinokkhai synnyttää 1–7 poikasta. Poikasen koko syntymän jälkeen on noin 29–37 senttimetriä. Raskausaika on 10–11 kuukautta Meksikonlahdella.


title: Stalden

text: Stalden on kunta Sveitsissä Valais’n kantonissa. Siellä on runsaat 1 000 vakinaista asukasta. Stalden on yksi Vispin hallinnollisen alueen () 19 kunnasta.


title: Stalden

text: Stalden sijaitsee Valais’n saksankielisessä osassa Vispertalissa paikassa, jossa Saaser Vispa- ja Matter Vispa -joet yhdistyvät Vispajoeksi sekä Saastal- ja Mattertal-laaksot yhdistyvät Vispertaliksi. Kunnan asutus on keskittynyt jokien syvään laaksoon 700–900 metriin korkeuteen.


title: Stalden

text: Maantie Vispistä Mattertaliin ja Saastaliin kulkee Staldenin kautta. Staldeniin on säännöllinen linja-autoyhteys: postiauto Brigistä ja Vispistä kulkee puolen tunnin välein. Matterhorn Gotthard Bahnin rautatieyhteys Vispistä Zermattiin kulkee Stalden-Saasin rautatieaseman kautta.


title: Asen

text: Asen on yleisnimitys liikuteltaville metalliesineille, jotka houkuttelevat kuolleiden ja jumalien henkiä, joita kutsutaan voduneiksi ja jotka väliaikaisesti saavat otteen heistä. Niiden koko ja muoto vaihtelevat. Asenissa on takorautainen metallitanko ja siihen on lisätty erilaisia, muun muassa metallista leikkaamalla tehtyjä kuvioita ja koristeita.


title: Asen

text: Esi-isiltä perityt asenit, jotka kunnioittavat kuolleita, ovat aitoja rituaalisia veistoksia siinä mielessä, että ne ovat afrikkalaisten taiteilijoiden tekemiä uskonnollisiin tarkoituksiin, eikä niitä alun perin tehty matkamuistoiksi.


title: Asen

text: Aluksi aseneita käyttivät Dahomeyn jorubakansasta peräisin olevat hallitsijat, jotka käyttivät niitä esivanhempien alttareina dynastian arvostuksen lisäämiseksi.


title: Asen

text: Asenit pistettiin maahan "asenxossa" (asen-talossa), jossa muistetaan ja kutsutaan suvun edesmenneitä jäseniä vuosittaisissa seremonioissa. Asenin edessä elävät kohtaavat kuolleet, sekä puhuvat ja haastattelevat heitä ja tarjoavat anteeksiannon uhrauksia. Monissa aseneissa on pallokurpitsan- tai kalebassin muotoinen astia. Niissä on ruokaa, jotka ovat uhrauksia vainajille, kun asen asennetaan ensimmäisen kerran. Asenia nimitetään Beninin ja Togon eteläosissa myös sanalla "sinuka", joka tarkoittaa kalebassia, josta juodaan vettä, tai kalebassia, jota käytetään rituaalisesti esi-isien juomauhrina.


title: Asen

text: Aseneita käytettiin myös parantamiseen, suojeluun ja ennustamiseen, sekä tiedon siirtämiseen henkien maailmasta maan päälle vodoun-temppeleissä ja muissa yhteyksissä. Dahomeyn kuningasvallan voimistuessa 1600-1800 luvuilla aseneita käytettiin yhä enemmän kuninkaallisten muistamiseksi. Dahomeyn (fonin) Abomeyn hovissa jokaiselle hallitsijan tunnustamalle edesmenneelle kuninkaalle ja naiselle nimettiin oma asen. Kuninkaalliset asenit otettiin esiin vuosittaisissa rituaaleissa. Ne kiinnitettiin maahan kuninkaan henkitalon "djehon" lähelle ja kukin asen peitettiin aluksi kankaalla. Kun kangas poistettiin, asenille annettiin juomauhreja ja muita uhrauksia, kuten jamssia, maissia ja papuja, sekä loitsuja tai lauluja.


title: Asen

text: Ranskan siirtomaahallinnon vakiinnuttua dahomeylaiset monarkiat lopetettiin ja hovikulttuuri loppui. Sen jälkeen aseneita ottivat käyttöön kaikki yhteiskunnan tasot Beninissä.


title: Asen

text: Suomalainen Helinä Rautavaara vieraili silloisessa Dahomeyssä keväällä 1966. Hän seurasi erilaisia rituaaleja ja valokuvasi muun muassa aseneita toreilla ja alttarihuoneissa.


title: M.T.N

text: M.T.N on vuonna 2014 Jyväskylässä perustettu rap-duo. Sen muodostavat artistit Samu Red (oik. Miikka Martikainen) ja N€O (oik. Pavel Titov). M.T.N:n levy-yhtiönä toimii BrandLoud Entertainment.


title: M.T.N

text: Miikka Martikainen ja Pavel Titov tutustuivat toisiinsa varusmiespalvelusta suorittaessaan Jyväskylän Tikkakoskella vuonna 2012. Yhteisen musiikkiuransa he aloittivat syksyllä 2013 ja perustivat duon M.T.N heti alkuvuodesta 2014. Ensimmäiset vuodet M.T.N julkaisi musiikkiaan englanniksi ja venäjäksi. Vuonna 2017 kappaleiden esityskieli vaihtui suomeksi ja tuotantoa alettiin samalla julkaista muun muassa Spotify -suoratoistopalvelussa. Tammikuussa 2019 yhtye kiinnitettiin BrandLoud Entertainmentin alle.


title: M.T.N

text: Miikka Martikainen syntyi vuonna 1992 Jyväskylän Kuokkalassa. Hän on kertonut kiinnostuneensa musiikista suuresti jo lapsuusiässä, jolloin aloitti myös instrumenttiopinnot, pääsoittimenaan kitara. Martikainen on vaikuttanut useiden eri genrejen, muun muassa hip hop, punk, rock ja folk yhtyeiden parissa niin sanoittajan, sovittajan, soittajan, sekä artistin roolissa ennen Titovin kanssa rap-duon perustamista. M.T.N:n lisäksi Martikainen tekee myös MC-nimensä alla sooloartistina rap-musiikkia. Hän on koulutukseltaan sähkö- ja automaatioasentaja.


title: M.T.N

text: Pavel Titov syntyi vuonna 1993 Venäjän Petroskoissa. Vuonna 2002 hän muutti Suomen Juvalle perheensä mukana asumaan. Titov on lapsesta asti harrastanut telinevoimistelua ja vuonna 2009 hän muutti lajin perässä Jyväskylään, joilloin aloitti myös opinnot Voionmaan urheilulukiossa. Nykyään hän toimii telinevoimistelijana kansainvälisessä sarjassa, hänen seuransa on Jyväskylän Voimistelijat, eli JYVO. Musiikista hän kiinnostui omien sanojensa mukaan nuorena ja urheilun ohessa on tehnyt venäjänkielistä rap-musiikkia teini-iästä alkaen. M.T.N:n lisäksi Titov tekee myös MC-nimensä alla sooloartistina rap-musiikkia. Hän on koulutukseltaan logistiikka-insinööri.


Svenska tekniska vetenskapsakademien i Finland (lyhennys "STV") on vuonna 1921 perustettu Suomessa toimiva ruotsinkielinen teknistieteellinen tiedeakatemia. Se on organisaatiomuodoltaan rekisteröity yhdistys, ja yhdistyksen kotipaikka on Helsingissä. Tiedeakatemian hallitukseen kuuluu puheenjohtaja ("preses") ja yhdeksän muuta kolmen vuoden toimikaudeksi valittavaa tiedeakatemian jäsentä. Vuosittain valitaan lisäksi kolme hallituksen toimintaan osallistuvaa varajäsentä. Vuonna 2019 puheenjohtajana toimi professori Jarl-Thure Eriksson ja varapuheenjohtajana tekniikan tohtori Leni von Bonsdorff.


title: Svenska tekniska vetenskapsakademien i Finland

text: Tiedeakatemian varsinaiseksi jäseneksi voidaan kutsua Suomessa toimiva henkilö tai ulkoimailla toimiva Suomen kansalainen, joka tunnetaan huomattavasta panoksestaan teknisten tieteiden alalla, näitä tukevilla aloilla tai teknisten tieteiden sovellusten parissa, ja jonka odotetaan toimivan STV:n tavoitteiden hyväksi. Lisäksi yhdistyksellä on kunniajäseniä ja ulkomaisia jäseniä. Vuoden 2019 alussa tiedeakatemialla oli 185 varsinaista jäsentä ja kymmenkunta kunniajäsentä, sekä ulkomaisia jäseniä.


text: STV ja suomenkielinen Teknillisten tieteiden akatemia (TTA) toimivat yhdissä elinkeinoelämän kanssa muun muassa Tekniikan Akatemia -säätiön (TAF) välityksellä. STV ja TTA kuuluvat Suomen Tiedeakatemiat -katto-organisaatioon yhdessä Suomalaisen Tiedeakatemian ja Suomen Tiedeseuran kanssa. Suomen Tiedeakatemiat edustavaa Suomea tieteen kansainvälisissä kattojärjestöissä.


text: STV:n, TTA:n ja TAF:n toimisto sijaitsee Espoossa Otaniemessä, Otakaari 24:ssa (Dipoli).


title: Coffee Prince

text: Coffee Prince () on televisioyhtiö MBC:n esittämä eteläkorealainen draamasarja. Sen päärooleissa ovat Yoon Eun-hye, Gong Yoo, Lee Sun-kyun ja Chae Jung-an.


title: Metroid Prime 4

text: Metroid Prime 4 on tuleva Retro Studiosin kehittämä ja Nintendon julkaisema "Metroid" -sarjan peli Nintendo Switchille.


title: Metroid Prime 4

text: Nintendon Shinya Takahashi on ilmoittanut että aiemmin kehityksessä ollut versio pelistä on hylätty ja pelin kehitys on aloitettu alusta Retro Studiosin kanssa.


title: Savuhai

text: Savuhai ("Carcharhinus amboinensis") on tiikerihaihin eli ihmishaihin (Carcharhinidae) kuuluva hailaji.


title: Savuhai

text: Savuhai, joka tunnetaan myös nimeltään Javan-hai. Se on suuri ja niillä on paksupää, lyhyt, leveä ja tylppä kuono, pienet silmät. Sen suurin pituus voi olla olla 280 senttimetriä. Uros kasvaa yleensä 195 senttimetrin pituiseksi, kun taas naaras kasvaa yleensä 198-223 senttimetrin pituiseksi.


title: Savuhai

text: Savuhai syö ravinnokseen luukaloja, pieniä haita ja rauskuja, kalmareita, katkarapuja, mustekaloja ja hummereita.


title: Savuhai

text: Savuhain levinneisyys alue on Nigeria, Persianlahti, Adeninlahti, Etelä-Afrikka, Madagaskar, Pakistan, Sri Lanka, Indonesia, Uusi-Guinea ja Australia.


title: Savuhai

text: Savuhai elää riutoilla noin 0-150 metrin syvyydessä.


title: Savuhai

text: Savuhai naaras voi saada 3–13 poikasta. Sen syntymäkoko on noin 43 - 53 senttimetriä.


title: Savuhai

text: Savuhaita pidetään vaarallisena sen koon ja suhteellisen suurten leukojen ja hampaiden vuoksi. Kuitenkaan se ei ole hyökännyt ihmisen kimppuun.


title: Siimaripsimonni

text:
Siimaripsimonni ("Synodontis alberti") on ripsimonnien heimoon kuuluva kala, jota pidetään myös akvaarioissa.
Siimaripsimonnin näkyvimmät tuntomerkit ovat kaksi pitkää, usein eteenpäin suuntautuvaa viiksikarvaa, suuret silmät ja melkein pystysuora selkäevä. Se käyttää kulmikkaita alaleuan hampaitaan levän jyystämiseen alustasta. Pohjaväri on oliivinvihreä tai ruskea, ja sitä peittävät tummemman ruskeat pilkut. Evissä on tummia pilkkuja rykelminä. Tyypillinen pituus on 14 cm.


title: Siimaripsimonni

text: Siimaripsimonnit elävät Afrikan keskiosissa. Niitä tavataan koko Kongojoen valuma-alueella paitsi ei Sambian puolella.


title: Wenla Männistö

text: Wenla Männistö on Riina Katajavuoren kirjoittama romaani, joka julkaistiin vuonna 2014. Teos on satiirinen versio Aleksis Kiven "Seitsemästä veljeksestä". Tapahtumat on siirretty nykypäivään Helsingin Kumpulaan, ja tässä teoksessa äänessä ovat etenkin naiset: teinityttö Wenla Männistö, hänen äitinsä Marja Männistö, Jukolan veljessarjan jo edesmennyt äiti Alli Jukola sekä pesijä Kajsa Rajamäki. Teos on julkaistu myös äänikirjana, jossa lukijana on Krista Putkonen-Örn.


title: Wenla Männistö

text: Kumpulassa sijaitsevassa huonokuntoisessa punaisessa puutalossa asuvat Jukolan veljekset. Vanhin heistä on Jusa, joka on Juho ja Alli Jukolan poika. Juhon ja Allin poikia ovat myös Tommi ja Aapo. Juho ja Alli ovat eronneet, ja sittemmin Juho kuoli auto-onnettomuudessa. Simppa on Allin ja afrikkalaisen Tumelon lapsi. Allin biologinen lapsi on myös Eppu, jonka isä on Allin toinen aviomies, englantilainen didgeridoon soittaja Ben. Late ja Timi ovat Benin poikia tämän entisestä suhteesta. Kirjan tapahtumien aikaan Alli on jo vainaa ja hän tarkkailee poikiensa elämää ylhäältä käsin. Ben asuu kalastajakylässä Pohjanmeren rannalla eikä osallistu poikiensa elämään.


title: Wenla Männistö

text: Wenla Männistö asuu kerrostalohuoneistossa äitinsä Marjan kanssa. Marja on ammatiltaan kätilö. Wenla ei tiedä, kuka hänen isänsä on, eikä äiti ole sitä halukas kertomaan. Wenla opiskelee sisustussaneeraajaksi ja viettää aikaansa Jukolan veljesten sekä muiden kavereidensa kanssa. Wenlan paras ystävä on Ansku Seunala.


title: Wenla Männistö

text: Kajsa Rajamäki on suorapuheinen nainen, joka työskentelee Harjun pesulassa pesijänä. Kajsa asuu yhdessä kolmen poikansa ja miehensä Mikon kanssa. Kajsalla on myös kaksospojat, jotka asuvat isänsä luona Tanskassa.


title: Sanna Vesikansa

text: Sanna Vesikansa (s. 1972, Bonn, Saksa) on suomalainen Vihreää liittoa edustava poliitikko. Hän on koulutukseltaan sosiologi ja on toiminut valtuustokauden alusta Helsingin sosiaali- ja terveystoimen apulaispormestarina.


title: Sanna Vesikansa

text: Vesikansa valmistui ylioppilaaksi Helsingin II normaalikoulusta 1992. Hän opiskeli Helsingin yliopistossa sosiaalitieteitä, ja valmistui valtiotieteen maisteriksi (sosiologia) 1999.


title: Sanna Vesikansa

text: Ennen Helsingin sosiaali- ja terveystoimesta vastaavan apulaispormestarin tehtävää Vesikansa toimi Pelastakaa Lapsissa kansainvälisissä ohjelmissa asiantuntijana. Tämän lisäksi Vesikansa on toiminut projektijohtajana Terveyden ja hyvinvoinnin laitoksella, tiedottajana YK:n väestörahastossa Ethiopiassa ja toimittajana Helsingin Sanomissa.


title: Sanna Vesikansa

text: Helsingin kaupunginvaltuustossa Vesikansa on toiminut ensin vuosina 2009–2012 valtuutettuna. Kaudella 2013–2017 hän oli varavaltuutettuna vuoden 2017 kuntavaaleihin asti, jolloin hän tuli valituksi valtuutetuksi. Vaalien jälkeen hänet valittiin apulaispormestariksi.


title: Sanna Vesikansa

text: Vesikansa on julkaissut tutkimuksia esimerkiksi opintotuesta.


title: Sanna Vesikansa

text: Vesikansa on vastustanut Sipilän hallituksen maakunta- ja soteuudistusta.


title: Sanna Vesikansa

text: Vesikansan apulaispormestariuden aikana Helsingin kaupunki on aloittanut maksuttoman ehkäisyn alle 25-vuotiaille.


title: Sanna Vesikansa

text: Helsingin kaupunki on myös päättänyt laajentaa paperittomien sosiaali- ja terveyspalveluita välttämättömiin.


title: Sokkeloripsimonni

text:
Sokkeloripsimonni ("Synodontis schoutedeni") on ripsimonnien heimoon kuuluva kala, jota pidetään myös akvaarioissa.
Sokkeloripsimonnilla on vaalean kermanvärisellä pohjalla erilaisia tummia läikkiä, jotka saattavat näyttää sokkelolta. Kuviointi voi vaihdella suuresti, ja monet yksilöt on helppo sekoittaa sukulaislajeihin. Kuviointi ulottuu myös vatsapuolelle, ja kala voi halutessaan uida myös selkä alaspäin. Aikuisen kalan tyypillinen pituus on 16-17 senttimetriä.


title: Sokkeloripsimonni

text: Sokkeloripsimonnit elävät Kongojoen keskiosissa sekä sen sivujoen Kasain vesistössä, sekä Stanley Poolin alueella.


title: Sokkeloripsimonni

text: Akvaarioharrastajien mukaan sokkeloripsimonni on seurallinen kala, joka pärjää hyvin muidenkin lajien seurassa, mutta tarvitsee muiden monnien tapaan oman suojapaikan kuten luolan tai muun kolon.


title: Intiannokkakala

text: Intiannokkakala ("Xenentodon cancila") on nokkakalojen heimoon ("Belonidae)" kuuluva kala.


title: Intiannokkakala

text: Intiannokkakala on väriltään vihreänhopea. Kylkiviiva on kyljen alaosassa. Evät ovat ruumiin takaosassa. Nokkakala on tavallisesti 30–40 senttimetriä pitkä. Sen luut ovat vihreät.


title: Intiannokkakala

text: Intiannokkakala on petoeläin, joka syö ravinnokseen pääasiassa pienempiä kaloja, hyönteisiä, kastematoja ja katkarapuja.


title: Intiannokkakala

text: Nokkakalat esiintyvät Aasiassa, mutta suurimmaksi osaksi Sri Lankan, Itä-Intian, Mekogin, Thaimaan, Myamarin ja Nepalin alueilla.


title: Intiannokkakala

text: Intiannokkakala elää puroissa ja joissa. Ne elävät myös luhdissa. Ne joutuvat joskus ihmisten asuttamille alueille monsuunien aikana.


title: Kelly Marie Tran

text: Trần Loan, paremmin tunnettu nimellä Kelly Marie Tran (syntynyt 17.1.1989), on amerikkalainen näyttelijä. Hänellä oli ollut rooleja lyhytelokuvissa ja hän tuli suurempaan julkisuuteen Rose Ticon roolissa elokuvassa "".


title: Kelly Marie Tran

text: Tran syntyi 17. tammikuuta 1989 San Diegossa. Hänen vanhempansa ovat pakolaisia Vietnamista jotka pakenivat Vietnamin sotaa. Lapsena hänen isänsä oli koditon ja asui Vietnamin kaduilla. Yhdysvaltoihin muuton jälkeen, hän meni töihin Burger Kingiin tukeakseen perhettään, ja hänen vaimonsa oli töissä hautajaistoimistossa. Tran kävi Westviewin lukiota San Diegossa ja työskenteli jogurttikaupassa nimeltä Golden Spoon saadakseen rahaa. Tran sitten valmistui Kalifornian yliopistosta, viestinnän kandidaattina.


title: Ingrid Landmark Tandrevold

text: Ingrid Landmark Tandrevold (s. 23. syyskuuta 1996 Bærum) on norjalainen ampumahiihtäjä. Tandrevold asuu Oslossa ja edustaa seuratasolla Fossum IF:ä. Hänen valmentajiaan ovat Roger Grubben ja Hans Anton Bjørndalen.


title: Ingrid Landmark Tandrevold

text: Ingrid Landmark Tandrevold on kolminkertainen ampumahiihdon nuorten maailmanmestari. Lisäksi hänellä on kaksi nuorten hopea- ja kolme pronssimitalia. Euroopan-mestaruuskilpailuista Tandrevold on saavuttanut yhden hopean ja kolme pronssia.


title: Ingrid Landmark Tandrevold

text: Maailmancupissa Tandrevold debytoi kauden päätöskilpailuissa kaudella 2015–2016. Parhaimmillaan henkilökohtaisisssa kilpailuissa hän on sijoittunut toiseksi kaudella 2018–2019 Ruhpoldingin yhteislähtökilpailussa. Hänellä on myös yksi viestivoitto. Kokonaiscupissa hän on parhaimmillaan sijoittunut sijalle 40 kaudella 2017–2018.


title: Ingrid Landmark Tandrevold

text: Tandrevold osallistui vuoden 2018 talviolympialaisiin. Parhaimmillaan hän oli 42:nen takaa-ajossa. Hän oli myös mukana Norjan neljänneksi sijoittuneessa naisten viestijoukkueessa.


title: Markéta Davidová

text: Markéta Davidová (s. 3. tammikuuta 1997 Jablonec nad Nisou) on tšekkiläinen ampumahiihtäjä. Davidová edustaa seuratasolla SKP Kornspitz Jablonecia.


title: Markéta Davidová

text: Markéta Davidová on saavuttanut nuorten maailmanmestaruuskilpailuissa kaksi hopeaa, yhden pronssin sekä yhden maailmanmestaruuden Otepään takaa-ajokilpailussa vuonna 2018. Lisäksi hän on kaksinkertainen nuorten euroopan-mestari ja nuorten kesäampumahiihdon maailmanmestari.


title: Markéta Davidová

text: Maailmancupissa Davidová debytoi kaudella 2016–2017. Uransa ensimmäisen palkintokorokesijan hän saavutti kaudella 2018–2019 Pokljukan kauden avauskilpailussa, normaalimatkalla. Myöhemmin samalla kaudella hän saavutti myös ensimmäisen osakilpailuvoittonsa Antholzin pikakilpailussa ja oli samana viikonloppuna yhteislähdössä toinen. Viestissä hän on sijoittunut parhaimmillaan kolmanneksi. Kokonaiscupissa hän on parhaimmillaan sijoittunut sijalle 91 kaudella 2017–2018.


title: Markéta Davidová

text: Davidová osallistui vuoden 2018 talviolympialaisiin. Parhaimmillaan hän oli 15:s pikakilpailussa. Takaa-ajossa Davidová oli 25:s, normaalimatkalla 57:s ja yhteislähdössä 18:s. Hän oli myös mukana Tšekin kahdeksanneksi sijoittuneessa sekaviesti- sekä 12:nneksi sijoittuneessa naisten viestijoukkueessa.


title: Mari Mantela

text: Mari Mantela (s. 1978 Keuruu) on suomalainen elokuvaohjaaja ja käsikirjoittaja.


title: Mari Mantela

text: Mari Mantela aloitti elokuvaopinnot Helsingin ammattikorkeakoulussa, Taiteen- ja viestinnän koulutusohjelmassa, jossa suuntautui kameratekniikan ja kuvauksen opintoihin. Mantela on kuvannut lyhytelokuvia sekä dokumenttielokuvan . Opiskeluvuosina Mantela työskenteli kamera-assistenttina.


title: Mari Mantela

text: Mantela aloitti vuonna 2002 opinnot ohjaajalinjalla Taideteollisessa Korkeakoulussa (nykyinen Aalto-yliopisto). Ruotsin televisio SVT osti Mantelan opiskelijaelokuvan "Operaatio Vieras äly (2004)" ohjelmistoonsa. Vuonna 2006 Mantelan opiskelijaelokuva "Lasten kesken" voitti Blue Sea Film Festivalin pääpalkinnon.


title: Mari Mantela

text: Mantelan 2016 ohjaama lyhytelokuva "En Autobiografi" on palkittu useilla kansainvälisillä elokuvafestivaaleilla.


title: Mari Mantela

text: Mantela on ohjannut yli 300 mainoselokuvaa kotimaassa ja kansainvälisesti, mm. Virossa, Liettuassa, Portugalissa, Kroatiassa, Iso-Britanniassa ja Arabiemiraateissa.


title: Mari Mantela

text: Mantela on yksi "MeToo-vallankumous - Miten hiljaisuus rikottiin?" (Like, 2018) -kirjan kirjoittajista.


title: Mari Mantela

text: "" (2016) on draamakomedia, joka kuvaa eläkkeelle jäävän naisen identiteettikriisiä maanalaisessa autohallissa. Pääosaa elokuvassa esittää Cris Af Enehielm. Elokuvan ensiesitys oli Brooklyn Film Festivalin virallisessa kilpasarjassa. Vuonna 2017 "En Autobiografi" palkittiin Reale Film Festivalilla Italiassa parhaan eurooppalaisen elokuvan palkinnolla, sekä Middlebury New Filmmakers Festivalilla"yleisön suosikki"-palkinnolla, mikä toi elokuvalle levityskierroksen Vermontissa, USA:ssa. Vuonna 2018 elokuva palkittiin yleisön suosikkina sekä Los Angelesissa LA Indie Film Festivalilla, että kansainvälisten lyhytelokuvien kategoriassa Madrid Film Festivalilla. Samana vuonna Cris Af Enehielm palkittiin parhaan naisnäyttelijän palkinnolla Italiassa Montelupo Fiorentino International Film Festivalilla. Elokuvalle myönnettiin Platinum Remi Award 51Th WorldFest Houston-festivaalilla Teksasissa.


title: Mari Mantela

text: "Passion" (2012) Helsinki International Film Festival, Love and Anarchy - traileri


title: Mari Mantela

text: "Lasten kesken" (2005) Pääpalkinto Blue Sea Film Festivalilla 2006


title: Mari Mantela

text: "Operaatio Vieras Äly" (2003) Esitetty SVT:llä


title: Mari Mantela

text: "Apinoiden Kuningas" (2002) Kunniamaininta Arctic Film Festival of Nordic Films 2003


title: Mari Mantela

text: "Tuliaisia" (2002) Esitetty Yle TV1 Uusi KinoMari Mantela Internet Movie Databasessa (IMDb.com)


title: Mari Mantela

text: Mari Mantela in Finnish Film catalogue (englanniksi)


title: Mari Mantela

text: "Kriitikko Pertti Avola:" "Ruotsinkielinen lyhytelokuva Autobiografia on haikeasti koominen tarina työnarkomaanista"


title: Mari Mantela

text: "Mari Mantela’s warm and sharply observed Finnish comedy lovingly portrays a take-charge woman"


title: Mari Mantela

text: "Hufvudstadsbladet: rädslan för döden blev succé på film"


title: Mari Mantela

text: "Mari Mantela interview by Indy Shorts 2018" (englanniksi)


title: Mari Mantela

text: "Mari Mantela interview by Middlebury filmmaker forum 2018" (englanniksi)


title: Mari Mantela

text: "Mari Mantela interview by renderforest" (englanniksi)


title: Mari Mantela

text: "Mari Mantela interview by La Cabina Film Festival Valencia 2017" (englanniksi)


title: Mari Mantela

text: "Konstsamfundets årsmagasin 2016_Mantela och Heydemann gjorde film om kvinnlig arbetsindentite"t (ruotsiksi)


title: Eva Puskarčíková

text: Eva Puskarčíková (s. 3. tammikuuta 1991, Jilemnice) on tšekkiläinen ampumahiihtäjä. Puskarčíková edustaa seuratasolla SKP Kornspitz Jablonecia.


title: Eva Puskarčíková

text: Eva Puskarčíková on saavuttanut yhden Euroopan-mestaruushopean, vuoden 2013 Banskon naisten viestistä.


title: Eva Puskarčíková

text: Maailmancupissa Puskarčíková debytoi kaudella 2011–2012. Uransa ensimmäiset palkintokorokesijat hän saavutti kaudella 2016–2017 Pokljukan takaa-ajossa ja Oberhofin yhteislähdössä. Kokonaiscupissa hän on parhaimmillaan sijoittunut sijalle 13 kaudella 2016–2017. Samalla kaudella hän oli myös normaalimatka- ja yhteislähtöcupien 10:s. Seuraavalla kaudella hän sijoittui normaalimatkacupissa 9:nneksi.


title: Eva Puskarčíková

text: Puskarčíková on osallistunut ampumahiihdon maailmanmestaruuskilpailuihin kahdesti; vuosina 2015 ja 2017. Henkilökohtaisilla matkoilla hän on parhaimmillaan ollut 17:s vuoden 2017 pikakilpailussa. Hän oli mukana myös samana vuonna neljänneksi sijoittuneessa Tšekin naisten viestijoukkueessa.


title: Eva Puskarčíková

text: Talviolympialaisiin Puskarčíková on osallistunut niin ikään kahdesti; vuosina 2014 ja 2018. Hänen paras henkilökohtainen sijoituksensa on normaalimatkan 22:nen sija vuonna 2014. Hän oli myös mukana Tšekin neljänneksi sijoittuneessa viestijoukkueessa.


title: Minä ja Kaminski

text: Minä ja Kaminski () on saksalais-itävaltaisen kirjailijan Daniel Kehlmannin vuonna 2003 julkaistu satiiri häikäilemättömästä ja omahyväisestä kulttuuritoimittajasta, joka pyrkii maineeseen kirjoittamalla väkisin elämäkerran kuuluisasta mutta nyt jo puoliseniilistä kuvataitelijasta.


title: Minä ja Kaminski

text: Helsingin Sanomien Jukka Koskelaisen mukaan kyseessä on oivaltava kuvaus ihmisten suhteista: rahasta, vallasta, hyväksikäytöstä ja riippuvuudesta. Savon Sanomien Risto Löfin mukaan Kehlmannin päähenkilö on proosakirjallisuuden vastenmielimmästä päästä ja piikittelyn kohteet helppoja ja naurettavia ilman liioitteluakin.


title: Minä ja Kaminski

text: Kirjasta tehtiin vuonna 2015 saksalais-belgialainen elokuvasovitus. Siinä toimittajaa esitti Daniel Brühl.


title: Tatjana Akimova

text: Tatjana Andrejeva Akimova ( o.s. Semjonova 26. lokakuuta 1990, Tšeboksary) on venäläinen ampumahiihtäjä.


title: Tatjana Akimova

text: Tatjana Akimova debytoi ampumahiihdon maailmancupissa kaudella 2015–2016. Uransa ensimmäiset palkintokorokesijat hän saavutti kaudella 2016–2017 voittamalla Nové Město na Moravěn pikakilpailun ja sijoittumalla toiseksi seuraavan päivän takaa-ajossa. Kokonaiscupissa hän on parhaimmillaan sijoittunut sijalle 16 kaudella 2016–2017.


title: Tatjana Akimova

text: Akimova on osallistunut ampumahiihdon maailmanmestaruuskilpailuihin kahdesti; vuosina 2016 ja 2017. Henkilökohtaisilla matkoilla hän on parhaimmillaan ollut 16:s vuoden 2017 pikakilpailussa. Hän oli mukana myös samana vuonna pronssille sijoittuneessa Venäjän sekaviestijoukkueessa.


title: Tatjana Akimova

text: Hän osallistui myös vuoden 2018 talviolympialaisiin. Hänen paras henkilökohtainen sijoituksensa on normaalimatkan 15:s sija. Hän oli myös mukana venäjäläisten olympiaurheilijoiden yhdeksänneksi sijoittuneessa sekaviestijoukkueessa.


title: Suklaaripsimonni

text:
Suklaaripsimonni ("Synodontis budgetti") on ripsimonnien heimoon kuuluva kala, jota pidetään myös akvaarioissa. Se on merkittävä ruokakala Niger-joen alajuoksulla.
Suklaaripsimonni on väriltään tasaisen ruskea. Aikuisen kalan tyypillinen pituus on yli 30 cm.


title: Suklaaripsimonni

text: Niger-joen yläjuoksulla elävä nigerinripsimonni ("Synodontis omias") on muuten samanlainen, mutta viiksien rakenteessa on pieni ero. Kalat saattavat kuulua samaan lajiin.


title: Suklaaripsimonni

text: Suklaaripsimonnit elävät Afrikassa Niger- ja Oulem-joissa ja Nokoué-järvessä.


title: John Soan de Goto

text: Pyhä John Soan de Goto (myös John Soan Gotolainen, John Soan, John de Goto tai John Gotolainen; jap. ; n. 1578 Goto-saaret, Japani – 5. helmikuuta 1597 Nagasaki, Japani) oli kristittynä kasvatettu katekeetta, jesuiitta, pyhimys ja marttyyri Nagasakissa. Hän oli japanilainen ja vain 19-vuotias ristiinnaulitsemisensa aikana sekä kuoli jesuiittojen Paolo Miki ja Giovanni Kisai kanssa. Paavi Urbanus VIII julisti hänet autuaaksi 14. syyskuuta 1627, autuas paavi Pius IX julisti hänet pyhimykseksi 8. kesäkuuta 1862 ja hänen muistopäiväänsä vietetään 6. helmikuuta.


title: Uraanitetrakloridi

text: Uraanitetrakloridi eli uraani(IV)kloridi (molekyylikaava UCl) on uraanin kloridi. Se muodostaa huoneenlämpötilassa tumman vihreitä kiteitä. Yhdiste on erittäin hygroskooppista, ja se liukenee hyvin veteen jossa se hydrolysoituu täysin alle 100 °C lämpötilassa, sekä useisiin polaarisiin orgaanisiin liuottimiin. Yhdistettä täytyy käsitellä kuivassa tilassa ja se muuttuu ilman vaikutuksesta triuraanioktaoksidiksi UO 600 °C lämpötilassa.


title: Uraanitetrakloridi

text: Uraanitetrakloridin kiderakenne on oktagonaalinen ja muodostuu kahdesta tetragonaalisesta osasta. Rakenne on samanlainen kuin muiden aktinoidien tetraklorideilla; U ionilla on naapurina kahdeksan Cl-ionia, neljä 287 pm ja toiset neljä 264 pm etäisyydellä.


title: Uraanitetrakloridi

text: Yhdistettä voidaan valmistaa uraanitrioksidin UO reaktiolla heksaklooripropeenin CClCCl=CCl kanssa:


title: Uraanitetrakloridi

text: Tyypillinen valmistustapa teollisessa mittakaavassa on hiilitetrakloridin reaktio uraanidioksidin UO kanssa 370 °C lämpötilassa:


title: Uraanitetrakloridi

text: Metallista uraania voidaan valmistaa pelkistämällä uraanitetrakloridia kaliumilla, kalsiumilla tai magnesiumilla. Tosin usein uraanimetallin valmistukseen käytetään mieluummin stabiilimpaa uraanitetrafluoridia UF, johtuen tetrakloridin hygroskooppisuudesta ja oksidikerroksen muodostumisesta.


title: Uraanitetrakloridi

text: Uraanitetrakloridilla on käyttöä laajamittaisessa uraanin väkevöinnissä uraani-235 isotoopin valmistamiseksi. Siitä valmistetaan myös lukuisia muita uraaniyhdisteitä esimerkiksi uraanitrikloridia.


title: Emil Fedorov

text: Emil Fedorov (s. 16. joulukuuta 1996 Porvoo) on suomalainen jääpalloilija, joka pelaa hyökkääjänä Ruotsin Elitserienin Vetlandassa ja Suomen maajoukkueessa.


title: Emil Fedorov

text: Fedorov on porvoolaisen Akilleen kasvatti. Kaudella 2015–2016 hän sijoittui joukkueen kanssa Bandyliigan hopealle.


title: Emil Fedorov

text: Kesällä 2016 Fedorov siirtyi lappeenrantalaiseen Veiterään, jossa hän voitti kahtena seuraavana kautena Suomen-mestaruuden. Kaudella 2017–2018 hän oli pudotuspelien paras pistemies (10 + 7 = 17) ja teki loppuottelussa kaksi maalia.


title: Emil Fedorov

text: Kaudeksi 2018–2019 Fedorov siirtyi Ruotsin Elitserienin Vetlandaan, jonka kanssa hän teki kolmivuotisen sopimuksen.


title: Emil Fedorov

text: Toukokuuhun 2018 mennessä Fedorov oli pelannut kahdeksan B- ja viisi nuorten maaottelua. Ensimmäiset A-maaottelunsa hän pelasi syksyllä 2018. Hänet valittiin Suomen joukkueeseen vuoden 2019 MM-kilpailuihin.


title: Emil Fedorov

text: Fedorov pelasi juniorina myös jääkiekkoa ja jalkapalloa. Jääkiekkoa hän pelasi B-juniori-ikäiseksi asti, ja hänen seuransa oli HIFK.


title: Emil Fedorov

text: Fedorovin isä on venäläislähtöinen Artur Fedorov (Fjodorov), joka pelasi Bandyliigaa Akilleessa, Vestassa ja Botniassa. Fedorovin äidinkieli on ruotsi.


title: Suomen Työväen Musiikkiliitto

text: Suomen Työväen Musiikkiliitto (STM) ry on valtakunnallinen harrastajamusiikkijärjestö. STM:n tarkoituksena on tukea ja kehittää musiikin harrastustoimintaa suomalaisten keskuudessa. Jäsenkuoroissa ja -orkestereissa musiikkia harrastaa noin 3 000 suomalaista.


title: Suomen Työväen Musiikkiliitto

text: Suomen Työväen MusiikkiliittoSuomen Työväen Musiikkiliiton yhteydessä toimii viisi alueellista piirijärjestöä: Länsi-Suomen piiri, Karjalan piirijärjestö, Pohjolan piiri, Uudenmaan piiri ja Varsinais-Suomen piiri. Piirijärjestöjen tärkeimpiä tehtäviä ovat alueellisten tai piirikohtaisten musiikkijuhlien ja muiden tapahtumien järjestäminen sekä jäsenryhmien alueellisena yhdyssiteenä toimiminen. Piirijärjestöjen toiminnasta vastaa kunkin alueen jäsenryhmät.


title: Lena Häcki

text: Lena Häcki (s. 1. heinäkuuta 1995 Engelberg) on sveitsiläinen ampumahiihtäjä. Häcki edustaa seuratasolla Nordic Engelbergiä.


title: Lena Häcki

text: Lena Häcki on saavuttanut ampumahiihdon nuorten maailmanmestaruuskilpailuissa kaksi henkilökohtaista hopeaa vuonna 2016. Lisäksi hänellä on yksi viestipronssi vuoden 2013 nuorten MM-kilpailuista.


title: Lena Häcki

text: Maailmancupissa Häcki debytoi kaudella 2011–2012 Kontiolahdella. Hän on sijoittunut parhaimmillaan maailmancupin henkilökohtaisessa kilpailussa neljänneksi Östersundin takaa-ajossa kaudella kaudella 2016–2017. Kokonaiscupissa hän on parhaimmillaan sijoittunut sijalle 32 samalla kaudella. Häcki on viestikilpailuissa parhaimmillaan sijoittunut toiseksi Pokljukan sekaviestissä kaudella 2018–2019.


title: Lena Häcki

text: Häckin debyytti maailmanmestaruuskilpailuissa tapahtui vuonna 2015. Hänen paras henkilökohtainen MM-sijoituksensa on 21:nen vuoden 2016 pikakilpailusta. Hän osallistui myös vuoden 2018 talviolympialaisiin. Siellä hän oli parhaimmillaan kahdeksas takaa-ajossa. Hän myös kuului Sveitsin kuudenneksi sijoittuneeseen viestijoukkueeseen.


title: Martin Ponsiluoma

text: Martin Ponsiluoma (s. 8. syyskuuta 1995 Östersund) on ruotsalainen ampumahiihtäjä. Ponsiluoma edustaa seuratasolla Tullus SG:tä.


title: Martin Ponsiluoma

text: Martin Ponsiluoma esiintyi ampumahiihdon maailmancupissa ensimmäistä kertaa kaudella 2017–2018 Östersundissa. Hän on sijoittunut parhaimmillaan maailmancupin henkilökohtaisessa kilpailussa kolmanneksi Nové Město na Moravěn pikakilpailussa kaudella kaudella 2018–2019. Kokonaiscupissa hän on parhaimmillaan sijoittunut sijalle 96 kaudella 2017–2018. Ponsiluoma on kuulunut kaksi kertaa Ruotsin voitokkaaseen miesten viestijoukkueeseen.


title: Martin Ponsiluoma

text: Ponsiluoma osallistui vuoden 2018 talviolympialaisiin. Siellä hän pääsi kuitenkin kilpailemaan vain yhdessä kilpailussa, normaalimatkalla, jolla hän sijoittui 38:nneksi. Hän ei tuolloin tullut valituksi Ruotsin olympiakultaa voittaneeseen viestijoukkueeseen.


title: Louis Brandeis

text: Louis Dembitz Brandeis [ˈbrændaɪs] (13. marraskuuta 1856 Louisville, Kentucky – 5. lokakuuta 1941 Washington, D. C.) oli yhdysvaltalainen lakimies ja ensimmäinen juutalainen, joka nimitettiin Yhdysvaltain korkeimman oikeuden jäseneksi.


title: Louis Brandeis

text: Keski-Euroopasta Yhdysvaltoihin muuttaneiden juutalaissiirtolaisten poika syntyi Keskilännen Kentuckyssa ja valmistui Harvardin yliopiston lakitieteellisestä tiedekunnasta parhain arvosanoin – tarinan mukaan paremmin arvosanoin kuin kukaan häntä ennen. Hän rikastui nopeasti asianajajan työllä Bostonissa ja toimi sitten yhteiskunnallisesti eräänlaisena ”kansan asianajajana”, kuten häntä kutsuttiin. Hän valikoi ajettavakseen yhteiskunnallisesti tärkeitä oikeusjuttuja korvauksetta niin, että "The Economist" kutsui häntä ”lakiasioiden Robin Hoodiksi”. Hänen kiinnostuksensa kohdistui erityisesti valtionhallinnon uudistamiseen, monopoliyritysten ja muiden kilpailurajoitusten vastaiseen antitrustilainsäädäntöön sekä työväestön oikeuksien ja sananvapauden edistämiseen.


title: Louis Brandeis

text: Brandeis toimi presidentti Woodrow Wilsonin neuvonantajana, ja Wilson nimitti Brandeisin vuonna 1916 korkeimman oikeuden tuomariksi. Brandeisia pidetään keskeisenä vaikuttajana Wilsonin radikalisoitumiseen virkakautensa aikana. Myöhemmin 1930-luvulla hän tuki Franklin D. Rooseveltin New Deal -hanketta. Brandeis toimi myös Balfourin julistuksen taustavoimana hankkeessa luoda juutalaisille oma valtio Palestiinaan.


title: Louis Brandeis

text: Juutalainen Brandeisin yliopisto Massachusettsissa on nimetty Louis Brandeisin mukaan, samoin kuin hänen synnyinkaupunkinsa Louisvillen yliopiston lakitiedekunta Louis D. Brandeis School of Law.


title: Hermann Bondi

text: Hermann Bondi (1. marraskuuta 1919 Wien, Itävalta – 10. syyskuuta 2005 Cambridge, Englanti) oli itävaltalais-brittiläinen matemaatikko ja kosmologi. Hän oli Fred Hoylen ja Thomas Goldin rinnalla kolmas maailmankaikkeuden syntyä kuvaavan pysyvän tilan teorian kehittäjä ja toimi 1967–1971 Euroopan avaruusjärjestö ESAn edeltäjän ESROn johtajana.


title: Hermann Bondi

text: Wieniläiseen lääkäriperheeseen syntynyt Bondi lähti vuonna 1937 opiskelemaan matematiikkaa Cambridgen Trinity Collegessa.


title: Säppikala

text: Säppikala ("Balistes capriscus") on säppikalojen heimoon kuuluva kalalaji. Johann Friedrich Gmelin kuvasi lajin ensimmäisen kerran vuonna 1789.


title: Säppikala

text: Säppikalalla on on terävät hampaat. Ne käyttävät niitä leikatakseen muun muassa meritähtien ja merisiilien kuoret. Niiden väri vaihtelee kevyeen harmaasta ruskeanharmaaseen. Ne voivat myös säätää väriään sulautuakseen ympäristöönsä. Ne voivat kasvaa 60 senttimetrin pituiseksi, mutta yleensä vain noin 44 senttimetrin mittaiseksi. Niiden paino on noin kuusi kilogrammaa.


title: Säppikala

text: Nämä kalat ovat sekä kaikkiruokaisia että lihansyöjiä. Nuoret säppikalat syövät lähinnä merilevää meren pinnalla, kun taas jotkut aikuiset syövät siimajalkaisia ja simpukoita.


title: Säppikala

text: Säppikalojen levinneisyysalue on Välimeri, Mosambik, Angola, Nova Scotia, Bermuda, Pohjois-Meksikonlahti ja Argentiina.


title: Säppikala

text: Säppikalaa tavataan sekä luonnollisilla riuttoilla ja hiekkarannoilla. Nuoret yksilöt ovat usein lähellä meren pintaa, missä niiden ravinto on, kun taas aikuiset asuvat lähinnä meren pohjassa noin 55 metrin syvyydessä. Se elää myös laguuneissa, lahdissa ja satamissa.


title: FishBase

text: FishBase on maailmanlaajuinen kalalajeihin keskittyvä internet-tietokanta. Se on suuri ja laajalle levinnyt, ja sitä lainataankin usein tieteellisissä julkaisuissa.


title: FishBase

text: Sivusto tarjoaa kattavaa tietoa lajien koosta, levinneisyydestä, ravinnosta, elintavoista ja käyttötarkoituksista. Marraskuussa 2018 FishBase sisälsi tietoa yhteensä 34 000 eri lajista ja alalajista. Monien lajien yhteydessä kerrotaan myös sen suomenkielinen nimi.


title: Jesse Boot

text: Jesse Boot, myöhemmin lordi Trent (1850–1931) oli englantilainen apteekkari, joka laajensi isänsä Joseph Bootin perustaman apteekin Britannian-laajuiseksi patenttilääkkeiden vähittäisketjuksi. Hän myi yrityksen osake-enemmistön vuonna 1920 Yhdysvaltoihin.


title: Jesse Boot

text: Boots-yhtiöstä syntyi vuonna 2005 Alliance Boots sen ostettua kilpailijansa Alliance UniChem plc:n. Tämä liikevaihdoltaan noin 20 miljardin euron yritys laajeni vuonna 2014 jälleen fuusion kautta nykyiseksi lääkekauppajätiksi ja pörssiyhtiöksi nimeltä Walgreens Boots Alliance. Sen henkilöstömäärä on noin 345 000 ja liikevaihto noin 124 miljardia Yhdysvaltain dollaria.


title: Jussi Suomalainen

text: Paavo Johannes (Jussi) Suomalainen (13. helmikuuta 1926 Lemi – 24. lokakuuta 2001 Lemi) oli suomalainen toimittaja ja uutisankkuri. Hän työskenteli Yleisradion TV1-televisiokanavan uutistenlukijana 1960-luvulta 1980-luvun loppuun.


title: Harri Moisio

text: Harri Moisio voi tarkoittaa ainakin seuraavia kahta henkilöä:


title: Rustokiillesuomuiset

text: Rustokiillesuomuiset ("Chondrostei") on viuhkaeväisten kalojen alaluokka. Rustokiillesuomuisiin kuuluu kaksi lahkoa ja noin 35 lajia. Kymmenen alaluokkaan kuuluneista lahkoista on kuollut sukupuuttoon.


title: Klorotaloniili

text: Klorotaloniili (CNCl) on kloorattuihin aromaattisiin nitriileihin kuuluva orgaaninen yhdiste. Yhdistettä käytetään maataloudessa fungisidina.


title: Klorotaloniili

text: Klorotaloniili on huoneenlämpötilassa väritöntä kiteistä ainetta. Yhdiste on käytännöllisesti katsoen veteen liukenematonta. Klorotalonitriili liukenee kohtalaisesti asetoniin ja hyvin ksyleeniin ja kloorattuihin liuottimiin. Klorotalonitriilin fungisidiset ja antibakteeriset ominaisuudet perustuvat siihen, että se muodostaa sidoksia glutationin kanssa. Tämän vuoksi solujen glutationivarannot vähenevät, mistä seuraa solujen energiantuotannon häiriintyminen, eivätkä esimerkiksi sienten itiöt kykene itämään. Klorotaloniili ärsyttää voimakkaasti ihoa, silmiä ja hengitysteitä. Sille altistumisesta oireina voivat olla ihon ja silmien punoitus ja hengityksen vaikeutuminen. Yhdiste on myrkyllistä vesieliöille.


title: Klorotaloniili

text: Klorotaloniiliä valmistetaan klooraamalla isoftalonitriiliä. Toinen valmistusmenetelmä on kuumentaa tetrakloori-isoftaloamidia fosforipentoksidin kanssa. Klorotanoliiniä käytetään sienten torjuntaan muun muassa vilja-, kasvis-, peruna-, maapähkinä- ja koristekasviviljelmillä. Tämän lisäksi sitä käytetään myös nurmilla ja puistoissa. Yhdiste on hyväksytty käytettäväksi muun muassa Euroopan unionissa, Yhdysvalloissa, Kanadassa ja Australiassa.


title: Ilmari Ervamaa

text: Harald Ilmari Ervamaa, vuoteen 1935 Ervast (27. kesäkuuta 1891 Tervola – 7. toukokuuta 1973 Kemi) oli juristi ja asianajaja, joka toimi pitkään Kemin pormestarina.


title: Ilmari Ervamaa

text: Ervamaan vanhemmat olivat lääninrovasti Petter Edvard Ervast ja Anna Castrén ja puoliso vuodesta 1921 sairaanhoitaja Hulda Matilda Pajari. Ervamaa tuli ylioppilaaksi 1910, valmistui filosofian kandidaatiksi 1914 ja lakitieteen kandidaatiksi 1920 ja sai varatuomarin arvon 1923. Myöhemmin hänestä tuli myös lakitieteen lisensiaatti. Ervamaa toimi asianajajana Oulussa 1923–1924. Kemin pormestari hän oli vuodesta 1924 aina vuoteen 1961 asti, jolloin hän jäi eläkkeelle. Ervamaa oli presidentin valitsijamies useaan otteeseen, samoin kuin Kemin kaupunginhallituksen jäsen 1942–1945 ja Kemin kaupunginvaltuuston jäsen. Kuorolaulua harrastanut Ervamaa oli Pohjan Mieslaulajat -kuoron ensimmäinen puheenjohtaja 1932–1947.


title: Töppömakrilli

text: Töppömakrilli ("Rastrelliger brachysoma") on makrillien heimoon kuuluva kalalaji. Pieter Bleeker kuvasi lajin ensimmäisen kerran vuonna 1851.


title: Töppömakrilli

text: Töppömakrillin uhanalaisuusluokitus on Kansainvälisen luonnonsuojeluliiton mukaan puutteellisesti tunnettu.


title: Täplämerihevonen

text: Täplämerihevonen ("Hippocampus guttulatus") on merihevosten sukuun kuuluva kalalaji. Georges Cuvier kuvasi lajin ensimmäisenä vuonna 1829.


title: Täplämerihevonen

text: Täplämerihevonen on väritykseltään keltainen, osin ruskehtava. Laji ei kasva kovin suureksi, korkeintaan 20 senttimetrin mittaiseksi.


title: Täplämerihevonen

text: Laji elää meri- ja murtovedessä. Täplämerihevonen on vedenpohjassa viihtyvä kala. Lajia tavataan enimmäkseen Afrikassa, Aasiassa ja Euroopassa. Täplämerihevosta esiintyy myös Etelä-Amerikan Guyanassa.


title: Marilyn Ware

text: Marilyn Ware (4. marraskuuta 1943 – 14. joulukuuta 2017) oli Yhdysvaltain Suomen-suurlähettiläs maaliskuusta 2006 maaliskuuhun 2008.


title: Marilyn Ware

text: Ware syntyi Philadelphiassa, Pennsylvaniassa. Hän valmistui Pennsylvanian yliopistosta. Hänen isänsä oli Yhdysvaltain edustajainhuoneen entinen jäsen John H. Ware III.


title: Marilyn Ware

text: Ware työskenteli suurimman osan elämäänsä elämänsä Yhdysvaltojen vesisektorilla. Hän työskenteli toimitusjohtajana American Water Works -yrityksessä 1988–2003 sekä jäsenenä Yhdysvaltain hallinnon kriittisen infrastuktuurin neuvostossa 2002–2006. Hän toimi myös maailman kolmanneksi suurimman vesiyhtiön Thames Waterin hallituksessa. Ware oli myös WaterAid America -hyväntekeväisyysjärjestön kunniapuheenjohtaja.


title: Marilyn Ware

text: Presidentti George W. Bush nimitti Waren Suomen-suurlähettilääksi lokakuussa 2005. Senaatti vahvisti nimityksen joulukuussa 2005, ja hän aloitti tehtävässä maaliskuussa 2006.


title: Marilyn Ware

text: Ware kuoli Alzheimerin taudin komplikaatioihin 14. joulukuuta 2017 Denverissä, Coloradossa. Hän oli 74-vuotias.


title: Erkki Estola

text: Erkki August Estola (8. tammikuuta 1900 Tampere – 20. lokakuuta 1978 Helsinki) oli eläinlääkintäkenraalimajuri, joka toimi puolustusvoimien ylieläinlääkärinä.


title: Erkki Estola

text: Erkki Estolan vanhemmat olivat talonomistaja Kustaa Estola ja Maija Lindström ja puoliso vuodesta 1930 Aili Helena Maija Rautala. Estola tuli ylioppilaaksi 1921 ja väitteli eläinlääketieteen tohtoriksi Leipzigin yliopistossa 1928. Hän palveli kenttätykistön eläinlääkärinä Tuusulassa ja Riihimäellä 1928-1934, sitten armeijakunnan eläinlääkärinä ja sotien jälkeen 2. Divisioonan eläinlääkärinä 1944–1952 Turussa. Puolustusvoimien ylieläinlääkäri Estola oli vuodesta 1952 vuoteen 1962, jolloin hän jäi eläkkeelle. Hänet ylennettiin samana vuonna eläinlääkintäkenraalimajuriksi. Estola harrasti viisiottelua ja ratsastusta, hän oli muun muassa Suomen ratsastusjoukkueen johtaja vuoden 1956 kesäolympialaisissa.


title: Erkki Estola

text: Myös Erkki Estolan pojasta Timo Erkki Estolasta (s. 1931) tuli eläinlääkäri.


title: Renaud de Montauban

text: Renaud De Montauban on keskiaikainen ranskalainen chanson de geste -runoelma, jonka sankari on samanniminen. Runoelma tunnetaan myös nimellä Les Quatre Fils Aymon, Aymonin neljä poikaa. Runoelman tarina saattaa sisältää esihistoriallisten myyttien aineksia, ja se on elänyt pitkään erilaisina versioina läntisen Euroopan kansantaruissa ja balladeissa.


title: Renaud de Montauban

text: Renaud surmaa Kaarle Suuren veljenpojan shakkiottelusta syntyneen riidan päätteeksi. Sen jälkeen hän nousee ihmeellisen ja puhetta ymmärtävän ratsunsa Bayardin selkään, ratsastaa Montessorin kalliolinnaan ja linnoittautuu sinne veljiensä kanssa. Myöhemmin veljekset pelastautuvat Montaubaniin Gascognen kuninkaan Yonin liittolaisiksi ja pääsevät lopulta pakoon Westfalenin Dortmundiin. Renaud kokee uskonnollisen kääntymyksen ja auttaa palkatta Kölnin tuomiokirkon rakennustöissä. Kateelliset rakennustyöläiset murhaavat hänet ja heittävät hänen ruumiinsa Reiniin. Ruumis kulkee ylävirtaan enkelikuoron saattamana ja haudataan Dortmundiin.


title: Renaud de Montauban

text: Ranskalainen runoelma on peräisin 1100-luvulta tai 1200-luvun alusta ja yli 18 000 riviä pitkä. Tarinan Volksbuch-sovitus puolestaan pohjautuu keskisaksalaiseen versioon. Espanjankieliset Reinalte- ja Reinaldo-versiot pohjautuvat osin ranskankieliseen runoelmaan ja osin italialaisiin Rinaldo-runoihin, jotka puolestaan perustuivat Torquato Tasson Rinaldo-runoelmaan 1500-luvulta.


title: Embd

text: Embd on kunta Sveitsissä Valais’n kantonissa. Siellä on noin 300 vakinaista asukasta. Embd on yksi Vispin hallinnollisen alueen () 19 kunnasta.


title: Embd

text: Embd sijaitsee Valais’n saksankielisessä osassa Mattertalissa, Matter Vispa -joen länsipuolella. Kunnan asutus on keskittynyt joen varteen Kalpetranin kylään 900 metriin korkeuteen ja Embdin kylään noin 1 400 metrin korkeuteen.


title: Embd

text: Valtaosa Embdista on vuoristoa, Valais’n Alppeja. Kunnan korkein vuori on Schwarzhorn (3 201 m).


title: Embd

text: Kalpetranissa on rautatieasema, jonne on säännöllinen rautatieliikenne Vispistä ja Zermattista. Kalpetraniin johtaa myös maantie Matter Vispan itäpuolelta Stalden–Täsch-maantieltä. Embdiin on köysiratayhteys Kalpetranista ja maantieyhteys Staldenista.


title: Grächen

text: Grächen on kunta Sveitsissä Valais’n kantonissa. Siellä on vajaat 1 300 vakinaista asukasta. Grächen on yksi Vispin hallinnollisen alueen () 19 kunnasta.


title: Grächen

text: Grächen sijaitsee Valais’n saksankielisessä osassa Mattertalissa, Matter Vispa -joen itäpuolella. Kunnan asutus on keskittynyt Grächenin kylään noin 1 600 metrin korkeuteen.


title: Grächen

text: Valtaosa Grächenistä on vuoristoa, Valais’n Alppeja.


title: Grächen

text: Grächeniin johtaa maantie St. Niklausista Stalden–Täsch-maantieltä. Kylään on säännöllinen linja-autoyhteys St. Niklausista.


title: Raimo Viitala

text: Raimo Ensio Viitala (13. heinäkuuta 1932 Turku – 16. lokakuuta 1991 Vammala) oli suomalainen taidemaalari ja taidekriitikko.


title: Raimo Viitala

text: Viitala opiskeli Turun Taideyhdistyksen piirustuskoulussa vuosina 1952–55. Viitalan debyyttinäyttely oli Turussa vuonna 1956. Hän oli yksi turkulaisen Pro Arte 57 -taiteilijaryhmän perustajajäsenistä. Ryhmään kuuluivat turkulaistaiteilijat Alpo Jaakola, Olavi Vaarula, Max Salmi, Antti Lampisuo, Antti Nieminen ja Helge Stén. Uuden ryhmän ilmaisu oli läpileikkaus 1950-luvun lopulla vallinneista modernistisista taidesuunnista. Pro Arte 57 järjesti näyttelyitä vuosina 1957–1959.


title: Raimo Viitala

text: Viitalan vanhemmat olivat Ensio Taneli Viitala ja Vilma Josefiina Toivonen. Hänen puolisonsa oli mielenterveyshoitaja Ritva Perkiö.


title: Sulkaripsimonni

text:
Sulkaripsimonni ("Synodontis eupterus") on ripsimonnien heimoon kuuluva kala, jota pidetään myös akvaarioissa.
Sulkaripsimonnin pohjaväri on ruskea, ja siinä on tummempia pilkkuja. Viikset ovat lähes mustat, ja evissä ruodot ovat tummemmat kuin niiden välissä olevat osat.


title: Sulkaripsimonni

text: Aikuisen kalan tyypillinen pituus on noin 16 cm. Suurimmillaan kala voi kasvaa 30 cm pitkäksi.


title: Sulkaripsimonni

text: Sulkaripsimonnit elävät Afrikan keskiosissa. Sitä tavataan Valkoisessa Niilissä, Volta- ja Niger-jokien sekä Tšadjärven vesistöissä.


title: Nelipäiväinen työviikko

text: Nelipäiväinen työviikko on ehdotus, jossa työviikko lyhennettäisiin viisipäiväisestä nelipäiväiseksi. Nelipäiväinen työviikko saattaa kasvattaa työntekijöiden tuottavuutta 20 prosentilla, joka kompensoisi nelipäiväisen 32 viikkotunnin tuottavuuden vastaamaan 38,4 viikkotuntia verrattuna viisipäiväiseen 40 viikkotuntiin. Nelipäiväisen työviikon väitetään vähentävän työntekijöiden stressiä ja parantaa työntekijöiden työn ja elämän tasapainoa. Nelipäiväistä työviikkoa perustellaan tutkimuslöydöksellä, jonka mukaan ihminen on tuottava vain noin kolme tuntia työpäivän aikana.


title: Nelipäiväinen työviikko

text: Nelipäiväinen työviikko toteutettuna kolmipäiväisenä viikonloppuna on yksi helpoimmista tavoista vähentää kasvihuonekaasupäästöjä.


title: Kazimierz Kuratowski

text: Kazimierz Kuratowski (2. helmikuuta 1896 Varsova – 18. kesäkuuta 1980 Varsova) oli puolalainen matemaatikko. Hänet tunnetaan erityisesti topologian, matemaattisen logiikan ja graafiteorian kehitykseen liittyvästä työstään.


title: Kazimierz Kuratowski

text: Kuratowski mukaan on nimetty Kuratowskin lause sekä tasograafeja koskeva Kuratowskin teoreema. Kuratowski todisti tämän teoreeman vuonna 1930 ja sen mukaan mielivaltainen graafi on tasograafi jos ja vain jos se ei sisällä täydellisen viiden pisteen graafin "K" tai täydellisen kaksijakoisen graafin "K" alijaotuksia.


title: Kazimierz Kuratowski

text: Kuratowski aloitti yliopisto-opintonsa insinöörilinjalla Glasgow’n yliopistossa vuonna 1913 mutta opiskeli siellä vain vuoden, koska ensimmäinen maailmansota keskeytti opinnot. Myöhemmin hän opiskeli vuodesta 1915 alkaen Varsovan yliopistossa matematiikkaa ja suoritti tohtorintutkinnon vuonna 1921. Hänen väitöskirjansa ohjaaja oli Wacław Sierpiński.


title: Kazimierz Kuratowski

text: Kuratowski toimi aluksi Varsovan yliopiston apulaisprofessorina vuodesta 1923. Hänet nimitettiin Lwówin yliopistoon (nyk. Lvivissä Ukrainassa) varsinaiseksi professoriksi vuonna 1927. Vuonna 1934 hän sai professuurin Varsovan yliopistosta. Hän oli Venäjän tiedeakatemian ja useiden muiden tieteellisten seurojen jäsen.


title: Kazimierz Kuratowski

text: Kuratowski julkaisi yli 170 julkaisua, joiden joukossa oli teoksia kuten "Topologie" (Vol. I, 1933 ja Vol. II, 1950) sekä "Introduction to Set Theory and Topology" (Vol. I, 1952) ja matematiikan historian teos "A Half Century of Polish Mathematics 1920-1970: Remembrances and Reflections" (1973) ().


title: Kirkonseutu (lehti)

text: Kirkonseutu on Lahden seurakuntayhtymän sekä Hollolan, Heinolan ja Asikkalan seurakuntien julkaisema lehti.


title: Kirkonseutu (lehti)

text: Lehti ilmestyy 21 kertaa vuodessa, kevät- ja syyskaudella yleensä kahden viikon välein, kesäaikaan harvemmin. Lehden painosmäärä on 85 000 kappaletta.


title: Kirkonseutu (lehti)

text: Lehden toimitus sijaitsee Lahden Seurakuntatalossa. Kirkonseudun päätoimittaja on Markus Luukkonen.


title: Kirkonseutu (lehti)

text: Jakelusta vastaa Mediatalo ESA Oy. Lehti jaetaan kaikkiin mainosjakelun sallineisiin talouksiin julkaisijaseurakuntien alueella, eli Lahdessa, Hollolassa, Heinolassa, Asikkalassa, Kärkölässä, Padasjoella ja Kuhmoisissa. Lisäksi lehden voi noutaa alueen kirkoista. Kirkonseudun voi myös tilata.


title: Kirkonseutu (lehti)

text: Kirkonseudulle perustettiin omat verkkosivut vuonna 2017. Lehteä voi lisäksi lukea digitaalisena näköislehtenä. Kirkonseudulla on verkossa myös oma blogisivusto.


title: Kultasardiini

text: Kultasardiini ("Sardinella aurita") on sillikalojen (Clupeiformes) lahkoon kuuluva kalalaji.


title: Kultasardiini

text: Kultasardiini on 25 - 30 senttimetriä pitkä. Se on samannäköinen kuin sardiini, vaikkakin sen värit ovat kirkkaampia. Selkä on sinivihertävä ja sivut ovat hopean väriset. Sen paino on noin 229 grammaa ja se voi elää seitsemän vuoden ikäiseksi. Sen vatsa on melko pyöristynyt.


title: Kultasardiini

text: Kultasardiini syö ravinnokseen kasviplanktonia ja eläinplanktonia.


title: Kultasardiini

text: Kultasardiini elää Länsi-Afrikan rannikolla, Gibraltarista, Saldanhanlahdella, Etelä-Afrikassa myös Välimerellä ja Mustallamerellä. Sitä esiintyy myös Yhdysvalloissa, Bahamalla, Meksikonlahdella ja Karibian rannikolla.


title: Cotonoun katedraali

text: Cotonoun katedraali, sijaitsee Cotonoussa, Beninissä lähellä historiallista, vuonna 1928 valmistunutta "Ancien Pont" -siltaa. Katedraali valmistui vuonna 1883.


title: Cotonoun katedraali

text:
Katedraalin tunnistaa burgundinpunaisista ja valkoisista raidoistaan. Tiiliarkkitehtuuri erottaa sen ympäristön rakennuksista. Kirkon torni on päärakennuksen takaosan vasemmassa sivustassa.
Katedraali on Cotonoun roomalaiskatolisen arkkihiippakunnan istuin. Hiippakunta perustettiin vuonna 1883 Dahomeyn apostolisena prefektuurina Nigerian Beninin rannikon apostolisena vikariaattina. Useiden nimenmuutosten jälkeen se nimitettiin vuonna 1955 Cotonoun Metropoliitan arkkihiippakunnaksi.
Katedraali on Cotonoun huomattava nähtävyys.


title: Tummaripsimonni

text:
Tummaripsimonni ("Synodontis robbianus") on ripsimonnien heimoon kuuluva kala, jota pidetään myös akvaarioissa.
Tummaripsimonnin pohjaväri on ruskea. Kalan selkäpuolella on pilkkuja. Myös evät ovat pilkulliset. Silmä on suhteessa suuri ja kuono lyhyt. Suu on kaksi kertaa niin pitkä kuin leveä. Tummaripsimonni jää noin 13 cm pituiseksi, eli pienemmäksi kuin monet muut saman suvun kalat.


title: Tummaripsimonni

text: Naaras on jonkun verran pulleampi kuin koiras, mutta sukupuolten erottaminen toisistaan on vaikeaa edes sukupuolielinten muodon avulla näin pienillä kaloilla.


title: Tummaripsimonni

text: Tummaripsimonnit elävät Nigeriassa, Niger- ja Cross-jokien vesistöissä.


title: Tummaripsimonni

text: Tummaripsimonnit ovat varsin kaikkiruokaisia. Niiden kanssa yhdessä ei voi pitää kovin pieniä kaloja, joita tummaripsimonni kohtelisi ravintoeläiminä. Aikuistuessaan kalasta tulee jonkun verran reviiritietoinen, se voi ärhennellä lähinnä muille ripsimonneille. Se ei ole yhtä aggressiivinen kuin monet muut ripsimonnit, ja samassa akvaariossa voi yleensä pitää muutamia yksilöitä, kunhan jokaiselleon tarjolla oma kotikolo tai muu suojapaikka.


title: Bilal Hassani

text: Bilal Hassani (s. 9. syyskuuta 1999 Pariisi, Ranska) on ranskalainen laulaja, lauluntekijä ja tubettaja. Hän nousi ensimmäistä kertaa kuuluisuuteen, julkaistessaan videoita ja cover-kappaleita Youtube-palveluun. Hassani edustaa Ranskaa kappaleella "Roi" vuoden 2019 Eurovision laulukilpailussa Tel Avivissa. Hänet valittiin edustamaan Ranskaa voitettuaan vuoden 2019 "Destination Eurovision"in 200 pisteellä.


title: Bilal Hassani

text: Bilal Hassani syntyi 9. syyskuuta 1999 Pariisissa, Ranskassa. Hän on taustaltaan marokkolainen. Hän isänsä asuu Singaporessa. Bilalilla on vanhempi veli nimeltä Taha, joka on syntynyt vuonna 1995.


title: Bilal Hassani

text: Hasani on suorittanut kirjallisen kandidaatin tutkinnon vuonna 2017.


title: Bilal Hassani

text: Hassani alkoi laulaa 5-vuotiaana perheensä edessä, mutta myöhemmin hän alkoi ottaa laulutunteja. Vuonna 2015, hänen ystävänsä Nemo Schiffmanin painostamana, Bilal osallistui "The Voice Kids" -kilpailun toiselle tuotantokaudelle. Schiffman oli osallistunut kilpailun ensimmäiselle tuotantokaudelle ja päässyt finaaliin asti. Bilal lauloi kilpailun "Ääni ratkaisee" -vaiheessa idolinsa Conchita Wurstin kappaleen nimeltä "Rise Like a Phoenix". Kaikki tuomarit kääntyivät ja Bilal valitsi heistä Patrick Fiorin. Bilal kuitenkin tippui kilpailusta "Kaksintaistelut" -vaiheessa kilpaillessaan Lenni-Kimiä vastaan.


title: Bilal Hassani

text: Têtu-lehti mainitsee Hassanin vuonna 2018 yhdeksi "30:sta HLBT-henkilöstä, jotka muuttivat Ranskaan". Lehti sanoo Hassanin olevan "ikoni Ranskan HLBT-nuorille".


title: Bilal Hassani

text: 6. joulukuuta 2018 nuoren laulajan ilmoitettiin olevan yksi 18:sta ehdokkaasta "Destination Eurovision 2019" -kilpailun osallistujaksi. "Destination Eurovision 2019" oli Ranskan euroviisukarsinta vuoden 2019 Eurovision laulukilpailuun, joka järjestetään Tel Avivissa, Israelissa 14. – 18. toukokuuta.


title: Bilal Hassani

text: 20. joulukuuta 2018 videoleike hänen kilpailukappaleestaan julkistettiin: kappaleen nimi on "Roi" sen on kirjoittanut Madame Monsieur. Kappale kertoo itsensä hyväksymisestä sellaisena kun on. 4. tammikuuta 2019 Roi oli saatavilla kaikilla musiikkisovelluksilla ja sen lyrics-video sai 1,3 miljoonaa katselukertaa vain muutamassa päivässä. 14. tammikuuta mennessä videolla oli jo 3 miljoonaa näyttökertaa. Le Monde-lehti kirjoittaa, että Bilal Hassani ei jätä ketään välinpitämättömäksi.


title: Bilal Hassani

text: 12. tammikuuta 2019 ennakkosuosikki Bilal Hassani esiintyi ensimmäisessä semifinaalissa ja sai 58 pistettä mahdollisesta 60:sta pisteestä kansainvälisiltä raadeilta. Hän oli myös yleisön suosikki ja sai heiltä 57 pistettä. 115 pisteellä Hasani saavutti ensimmäisen sijan semifinaalissa ja pääsi finaaliin yhdessä Chimène Badin (66 pistettä), Silvàn Aregin (59 pistettä) sekä Aysatin (40 pistettä) kanssa. 26. tammikuuta 2019 pidetyssä finaalissa Hassani voitti kilpailun 200 pisteellä, joista 150 oli yleisöltä ja 50 raadeilta. Hän oli siten ensimmäinen yleisöäänien mukaan ja viides kansainvälisten raatien pisteissä.


title: Bilal Hassani

text: 23. kesäkuuta 2017 Hassani ilmoitti avoimesti olevansa homoseksuaali. Häntä on myös kuvattu queeriksi. Hassani vastustaa jyrkästi rasismia sekä homofobiaa.


title: Roi (Bilal Hassanin kappale)

text: Roi on ranskalaisen laulajan Bilal Hassanin esittämä kappale, jolla hän edustaa Ranskaa vuoden 2019 Eurovision laulukilpailussa.


title: Negaprion acutidens

text: Negaprion acutidens on tiikerihaiden (Carcharhinidae) heimoon kuuluva hailaji.


title: Negaprion acutidens

text: "Negaprion acutidenson" on suurikokoinen haikalalaji se voi kasvaa 380 senttimetrin pituiseksi. Niillä on suuri ja pyöreähköinen ruumis ja leveä kuono. Hain ruumis on väriltään kellertävänruskea. Se on vaaleampi vatsan alta.


title: Negaprion acutidens

text: "Negaprion acutidens" syö ravinnokseen pienempiä haita, rauskuja ja muita pohjaeläimiä.


title: Negaprion acutidens

text: "Negaprion acutidensin" levinneisyysalue on Länsi- ja Keski-Tyynenmeren alueet, joka ulottuu Etelä-Afrikasta, Australiaan ja muuhun Oseaniaan. Se elää pääasiassa koralliriutoilla, laguuneeissa ja luhtissa.


title: Negaprion acutidens

text: "Negaprion acutidens" naaras synnyttää 1–14 poikasta 10 kuukauden raskausajan jälkeen. Poikaset syntyvät lokakuussa, marraskuussa, joulukuussa tai tammikuussa paikasta riippuen. Vastasyntyneen poikasen pituus on 45–80 senttimetriä.


title: Negaprion acutidens

text: Kyseistä lajia metsästetään useissa maissa lihan, maksaöljyn ja evien takia.


title: Negaprion acutidens

text: "Negaprion acutidens" on melko ujo luonteeltaan. Kun sukeltajat ovat yrittäneet mennä sen lähelle se ei halua lähestyä ei edes silloinkaan, kun on syötti. Siitä huolimatta tulee olla varovainen, kun kohtaa hain. Ne reagoivat nopeasti ja aggressiivisesti, jos se tuntee itsensä uhatuksi.


title: The Daily Wire

text:
The Daily Wire on yhdysvaltalainen konservatiivinen uutis- ja mielipidesivusto, jonka poliittinen kommentaattori Ben Shapiro perusti vuonna 2015. Hän toimii tällä hetkellä päätoimittajana, Michael Knowles toimii toimituspäällikkönä, ja Jeremy Boreing on toimitusjohtaja. Sivuston toimisto sijaitsee Los Angelesin maakunnan San Fernando Valleyn kaupunginosassa, Sherman Oaksin alueella, Kaliforniassa.
Daily Wiren on suunnitellut Ben Shapiro ja Jeremy Boreing, jotka molemmat työskentelivät uutissivusto TruthRevoltille, jota aiemmin rahoitti konservatiivijärjestö David Horowitz Freedom Center. Duo sai useita miljoonia dollareita siemenrahoituksena miljardööriveljeksiltä Dan ja Farris Wilksiltä. The Daily Wire julkaistiin vuonna 2015, usean entisen ThruthRevoltin työntekijän kanssa


title: The Daily Wire

text: Kirjallisen sisällön lisäksi sivusto tuottaa "The Ben Shapiron Showta," "The Michael Knowles Showta", "The Matt Walsh Showta" ja "Andrew Klavan Showta".


title: The Daily Wire

text: Vuonna 2018 Floridan koulusurman jälkeen verkkosivusto ilmoitti, että se ei enää käytä joukkolampujien kasvoja tai nimiä tapahtumasta puhuessa.


title: The Daily Wire

text: Snopesin mukaan "DailyWire.comilla on taipumus jakaa tarinoita, jotka on otettu pois kontekstistaan ja joita ei ole vahvistettu."


title: Myllykoski (kaupunginosa)

text: Myllykoski on Kouvolan kaupunginosa, Anjalankosken suuralueella. Sen alueella sijaitsee Myllykosken taajama, joka on entisen Anjalankosken kaupungin keskustaajama. Asukkaita Myllykoskella on n. 6 500, joista suurin osa (n. 6 000) asuu Myllykosken taajamassa.


title: Myllykoski (kaupunginosa)

text: Myllykosken tilastoalueeseen kuuluu myös Keltakankaan, Ummeljoen ja Rautakorven alueet.


title: Matti Waris

text: Matti Jouko Olavi Waris (s. 28. helmikuuta 1930 Helsinki) on eläkkeellä oleva eläinlääkintäkenraalimajuri, joka toimi puolustusvoimien ylieläinlääkärinä.


title: Matti Waris

text: Matti Wariksen vanhemmat olivat everstiluutnantti Paavo Gustaf Waris ja Toini Tellervo Sinervä. Hänen puolisonsa vuodesta 1951 on Armi Kristina Kamprad. Waris tuli ylioppilaaksi 1948 Helsingin suomalaisesta lyseosta ja valmistui eläinlääkäriksi Tukholman kuninkaallisesta eläinlääketieteellisestä korkeakoulusta 1956, elintarvikehygienikko hänestä tuli 1966. Waris oli eläinlääkäri Pohjois-Savon prikaatissa 1957-1958, Hevoshuoltokoulussa 1958–1965, 1. Divisioonan esikunnassa 1965–1966 ja Pohjois-Suomen sotilasläänin esikunnassa 1966–1968. Puolustusvoimien ylieläinlääkäri hän oli vuodesta 1968 vuoteen 1990, jolloin hän jäi eläkkeelle.


title: Matti Waris

text: Waris ylennettiin eläinlääkintäluutnantiksi 1957, -kapteeniksi 1958, -majuriksi 1961, -everstiluutnantiksi 1965, -everstiksi 1968 ja -kenraalimajuriksi 1989.